Kusî-Kurd dest bi meşê lcir 

Komeleya Kusî-Kurd’ê li Enqereyê ji alî gelek xebatkarên çape- 
menî, televîzyongerî û sînemagerên kurd ve ji bo pêşxistina 
çapemenî û sînemageriya kurd di mehên borî de hatibû veki- 
rin. Kusiyê kurd hêdî dimeşe lê qerase ye. r12 



Sînemaya kurdan gihîşt asta duyem 

Celal Başlangiç ku ev demeke li Pirsûs û Kobanê çavdêriyên xwe 
pêşkêşî raya giştî ya kurd û ya Tirkiyeyê dikir, ji Bas Nûçe re ragi- 
hand ku piştî danûstendinên mezin û bi zextên DYA yê, Tirkiye razî 
bûye ku ji bo biçine Kobanê rê bide Pêşmerge. r 15 



Rojname ya heftane ya nûçeyî - 2.5 TL 

Koma Wetan 


‘Bayê Payîzê’ 
în li ‘Wetan’ê 
e li ba dibe 

Herdû paytext rûpelelce nû vedikin 

Hewlêr û Bexda nêzî hev dibin? 



Pêwendiyên Hewlêr û Bexdayê ku di destpêka salê de 
li ser qutkirina bûtdçeya Kurdistanê rawestiyabûn ? 
bi çûnhatinên nû digîhîjin asteke nû. Weke tê zanîn 
Serokwezîrê wê demê yê Iraq’ê Nûrî Malîkî bûdçeya 
Herêmê rawestandibû, piştî nîqaşên li ser mijarê 
herdû paytext di warê pêwendiyan de dûrî hev 
ketibûn. Erîşên DAIŞ’ê û firotina neftê re jî têkiliyên 
herdû aliyan bi temamî qut kiribû. Piştî serdana 
rayedarên Bexda’yê ya Hewlêrê, Serokwezîr Barzanî 
jî çû Bexdayê û bi rayedarên Iraqê re li ser neft, 
bûdçe û meseleyên din hevdîtinên girîng pêk anîn. 


Di navbera şandeya Hewlêrê ya di bin serokatiya 
Neçîrvan Barzanî û Bexda’yê de li ser hemû pirsgirêkên 
du alî de nîqaş hatin kirin û Bexda bo arastekirina 
bûdçeya Kurdistanê, firotina neftê û tanzîmkirina 
ziyana Kurdistanê hate qanîkirin. Li gor peymana nû 
Kurdistan dê nefta xwe û ya Kerkûkê bişîne Ceyhanê. 
Herwiha li ser gaza sirûştî jî gaveke nû hate avêtin. 

Di sala 2017’an de wê gaza Kurdistanê bi rêya xeteke 
nû arasteyî Tirkiye’yê bike û wê gaz bigihîje cîhanê. Li 
Kurdistanê pêşketinên dîplomatîk li gel cîhanê jî bê 
navber didomin. Rûpel 02-03 


Neweşiya 

ciniyan 


Mela dest bi wazan 
keno, xora wazê melayî zî 
standard ê. Verî mi vatê 
no mela çi her serre qalê 
eynî çîyan keno. La ez nika 
heq dana melayî. Rûpel 06 


Rojev bendava çareseriyê ye 

Li gel domandina Pêvajoya Çareseriyê, 
niha jî babeta benda hilbijartinan kete 
rojeva Tirkiyeyê. Piştî serdana Hatîp Dîcle 
ya Dadgeha Destûrê, ji aliyekî ve di hevdî- 
tinên navbera Qendîl, Îmralî û Enqereyê 
de geşedanên nû pêk tên, ji aliyê din ve jî 
nîqaşên li ser daxistina benda hilbijartinan 
ketin rojeva Tirkiyeyê. Rûpel 05 



Mehmet Gûltekin 


Seyîd Riza piştgiriya Araradê dikir 


r13 


Portre 


Döndii Ergin 


r14 


Kobanê: 

Operasyona 

dawîn? 

Şerê hêzên kurd yê li dijî DAÎŞ’ê 
ku zêdetirî du mehan e bi awayekî 
giran didome, di rojên dawî de bi 
deskeftiyên nû berdewam e. DAIŞ ku 
ji pareke nêvî zêdetir ya bajêr hate 
qewirandin, ji berê lawaztir li hin 
deverên bajêr asê maye. Piştî çûyîna 
Pêşmerge rewşa şer bi alîkariya çekên 
giran guherî û înîsiyatîf bi temamî ket 
destê hêzên kurd. Rûpel 04 


X 

•fH 


Riha, bi navekî din 
bajarê pêxemberan. Li 
bin her kevirekî Rihayê 
rêçên efsaneyekî heye. 
Li gor efsaneyên pîroz 
Hz. Adem li vir cot 
kiriye, Hz. Eyûb, Hz. 
îlyas û Hz. Îbrahîm li 
vî bajarî jiyane. 




o 


Wê Kuçeya 
Hunerê birûxe 

Li Amedê nîqaşên li ser çawa- 
niya siberoja Kuça Hunerê didomin. 
Hevşaredara Bajarê Mezin Gulten 
Kişanak da zanîn ku teqez ewê 
çardaxên ku kuçeyê dagir kirine bêne 
rûxandin. Lê xwediyên kafetêrayan di- 
din zanîn ku di 2006’an de şaredariyê 
peymana cihê çardaxan bi wan re 
îmze kirine û ji 2011’an bi şûn ve ev 
payman nehatiye nûkirin. Esnafên 
kuçeyê ji biryarê ne razî ne. Rûpel 09 


Rêwîtiya ji Kobanê 
ber bi Stenbolê 

Yek ji ciwanên kurd ku di nava şer 
de li gel YPG’ê cîh girt jî S.H’ê 21 salî 
ye ku piştî birîndarbûnê derbasî Ba- 
kur dibe û niha jî li Stenbolê niştecî 
ye. Rûpel 08 

Hewlêr - Bexda ber bi asoyên nû 




Li gor pey- 
manê nefta Kerkûkê 
jî dê bi boriyên Kurd- 
istanê ve bê girêdan û 
bo ku bigîhîje piyaseya 
cîhanê, wê biherike 
Ceyhanê. 


Serokwezir 
Barzanî li Bexda'yê 
bi rayedarên Iraqê ve li 
ser mijarên weke mûçe 
û firotina neftê li hev 
hat. Pirsgirêk kêm 
dibin. 


Iyad Alawî 
destpêka vê 
pêvajoyê bû. 

Lê bi taybetî di 
babeta şerê li dij 


piştî DAIŞ 
ji Kurdistan 
hate derxis- 
tin sekinîn û 
aliyan ji nû ve 


D i destpêka salê de, ji ber ku 
ji alî Serokwezîrê wê demê 
Malîkî ve şandina para Herê- 
ma Kurdistan a budceyê hate seki- 
nandin pêwendiyên navbera Hewlêr 
û Bexdayê rawestiyabûn. Rikberiyên 
her dû aliyan ên li ser frotina petrolê, 
êrîşên DAIŞ’ê û geşedanên din ên 
herêmê pirsgirêkên navbera her dû 
aliyan veguherî qeyraneke aborî, si- 
yasî û dîplomatîk û preya pêwendiyan 
têkşikestibû. Demeke berê, piştî ku 
berpirsên payebilind ên Hikûmeta 
Navendî hatin serdana Hewlêrê û pê 
re jî Şandeyeke Nerêma Kurdistan ku 
ji berpirsên payebilind pêk dihat, di 
bin serokatiya Serokwezîrê Herêma 
Kurdistanê Nêçîrvan Barzanî çûne 
Bexdayê, dawî li qeyranê hat û 
pêwendî ji nû ve gurr û geş bûn. Ji 
nîqaşên li ser vê pêvajoya nû diyar 
dibe ku aliyan li ser babetên petrol û 
budceyê li hev kirine. 

Hefteya borî, di bin serokatiya 
Serokwezîr Nêçîrvan Barzanî de 
Şandeya Kûrdistanê çû Bexda û bi 
Serokwezîr, Serokparlamen, Cîgirê 
Serokkomar û hin berpirsên din ên 
Iraqê re hin danûstendinan kirin. Li 
gor agahiyên ku gihîştine destê me, 
li gor vê peymana ku her dû alî jî jê 
kêfxweş in, dana meaşên karmendan, 
dana budceya Pêşmerge, frotina 
petrola Kurdistan û hin mijarên din 
hatine çareserkirin. Piştî vegeraji 
Bexdayê Cîgirê Serokwezîr Kûbat 
Talabanî, Berdevkê Hikûmetê 
Sefîn Dîzeyî, Serokê Dîwana 
Lijneya Wezîran Nêçîrvan 
Ahmed û Sekreterê Lijneya 
Wezîran Armanc Rehîm ku 
di şandeyê de cih girtibûn 
dane zanîn ku hevdîtinên 
li Bexdayê pir erênî bûne û 
ew ji van hevdîtinan kêfxweş 
bûne. 

Weke tê zanîn di destpêka 
2014’an de Serokwezîrê Iraqê Nûrî 
Malîkî, li ser Kurdistan dest bi zextan 
kiribû û bi hinceta peymanên li ser 
frotina petrolê yên ku Herêma Kurd- 
istan bi hin dewletan re îmze kiribû 
şandina para Kurdistan a ji budceya 
Iraqê dabû rawestandin. Piştî van 
geşedanan, bi êrîşa DAIŞ’ê a Mûsil 
û Herêma Kurdistanê û beyanatên 
biryardar ên berpirsên Herêma Kurd- 
istanê yên di derbarê serxwebûnê de 
pêwendî bi tevahî hatibûn rawestan- 
din. Rêveberiya Herêma Kurdistan bi 
şêweyeke biryardar diyar dikir ku ewê 
petrola xwe bi serê xwe bifroşe. Li dij 
vê helwestê Hikûmeta Navendî jî li 
ser şandina budceyê zextan li Herêma 
Kurdistan dikir. Ev rikberiyên ku 
di dema êrîşên DAIŞ’ê yên Iraq û 
Herêma Kurdistanê destpê kiribûn, 


bibe. Li ser para budceya 20i4’an a 
ku Bexdayê neşandibû Hewlêrê jî, wê 
lijneyeke çavdêr a ku ji pisporên ji her 
dû aliyan pêk tê, lêkolînan bike ka kî, 
çiqas ziyan ji vê pêvajoyê dîtiye. Li 
gor raportên vê lijneyê wê ziyan bene 
telafîkirin. 

Aliyê kurd, di babeta ‘budceya 
Hêzên Pêşmerge ji alî Wezareta 
Bergiriyê ve bê terxandin’ de pir israr 
kir û ji vê israra xwe sûd wergirt. Li 
gor peymanê, wê Hikûmeta Navendî, 
salane 1 milyar dolarî bide Hêzên 
Pêşmerge. 


aest Di aanusten- 
dinan kirin. 

Beriya serdan û hevdî- 
tinan, aliyan bi ser çapemeniyê ve 
daxuyaniyên erênî dan, ev daxuyanî 
rê li hevdîtinên nefermî vekirin û di 
dawiya cotmehê de jî payedariya van 
hevdîtinan bilindtir bûn û hevdîtinên 
fermî yên berpirsên payebilind destpê 
kirin. Ji bo başbûna van pêwendiyên 
ku hilbijartina Fûad Masûm a ji bo 
postê Serokkomariya Iraqê jî ban- 
doreke erênî lê kir, DYA jî carcaran bi 
zext û pêşniyazan xwest ku alî nêzîkî 
hev bibin û pirsgirên xwe çareser 
bikin. 

Çûnûhatên dîplomatîk ên 
Hewlêrê jî tîn lê kir 

Serdana Hewlêrê ya Cîgirên Se- 
rokkomarê Iraqê Adil Abdulmehdî û 


UAiÇ) e ae, ji oer ku 
Hewlêr bû navendeke 
biryardar a siyaseta Rojhilata Navîn. 
Serdanên gellek berpirs û rayedarên 
payebilind ên cîhanê yên dîplomatî 
û leşkerî, di warê pêwendiyên bi din- 
yayê re Bexdayê di bin siya Hewlêrê 
de hişt. 

Wê ziyanên Kurdistanê bê 
radestkirin 

Di hevdîtinên li Bexdayê de jî di 
babeta gavavêtinan de dû alî li hev 
hatin. Li gor vê lihevhatinê, li hember 
para ji sedî 17 a Herêma Kurdistanê 
ya ji budceya Iraqê, wê bi rêya 
SOMO yê, petrola Kurdistanê arasteyî 
bazara dinyayê bibe. Her wiha wê rojê 
300 hezar bermîl petrola Kerkûkê 
jî bi ser Tirkiye ve arasteyî Ceyhanê 


Barzanî: Hevdîtin erênî bûn 

Piştî vegera Bexdayê Serokwezîr 
Nêçîrvan Barzanî di Civîna Wezîran 
de Wezîran agahdar kir. Barzanî di- 
yar kir ku hevdîtin bi şêweyeke erênî 
meşiyane û bi dawî bûne û her dû 
aliyan jî ji vê peymanê sûd wergirtine. 
Barzanî wiha got: “Hemû hevdîtin 
aşkere pêk hatin û em bi şêweyeke 
biryardar beşdar bûn. Bi taybetî Îbadî 
ji bo hevdîtin erênî bi encam bibin 
pir bû alîkar. Ew jî daxwaz û helwesta 
me ya ji bo çareserkirina pirsgirêkên 
Bexdayê têgihîştine. Iraq, di warê 
aborî de di rewşeke pir xerab de ye û 
rewestandina frotina petrolê rewşê 
hin xerabtir dike. Serdana me, ji bo 
her dû aliyan jî encamên baş û erênî 
derxiste holê. Wê rojane 300 hezar 

bermîl petrola Kerkûkê jî bi ser 
xetên boriyên me ve wê biçe ba- 
zara dinyayê. Pêdiviya Iraqê bi 
Herêma Kurdistan heye. Ger 
ku ev peyman pêk nehata û 
pirsgirêka petrolê çareser 
nebûya, ne Bexda dikaribû 
ji bo Kurdistan tiştekî bikira 
û ne jî me dikaribû tiştekî ji 
bo wan bikira. Ji niha û pê ve 
wê wezaretên her dû aliyan bi 
hev re hevkariyê bikin. Di dest- 
pêka sala bê de wê ev peyman 
bikebe meriyetê” 

“Peyman têk biçe jî Kurdistan 
ziyanê nabîne” 

Cîgirê Serokwezîr Kûbat Talabanî 
jî di civîneke çapemeniyê de pirsên 
rojnamevanan bersivand. Talabanî 
diyar kir ku Iraq di nav qeyraneke 
mezin a aborî de ye û ev qeyran ji 
ya Kurdistan mezintir e û got: “Em 
çareserkirina qeyranê bi şêweyeke 
serkeftî dimeşînin, lê belê ew hîna 
nû li ser qeyrana xwe nîqaşan dikin” 
Kûbat Talabanî di berdewamiya 
axaftina xwe de angaşt ku peyman 
têk biçe jî wê Herêma Kurdistan 
weke Iraqê ziyan ji vê têkçûnê nebîne 
û wiha pêde çû; “Bi her awayî wê 
Kurdistan petrola xwe bifroşe û wê 
pirsgirêkên xwe yên aborî çareser 

Wê petrola Kerkûlcê Gaza Kurdistanê bi rêya Tirlciye 

biherilce Ceyhanê arasteyî cîhanê dibe 

piştî serdanan, tê gotin di derbarê petrola Kerkûkê ji a lî din ve, ji ber Kurdistan bi gaza xwe jî dewlemend e, xebatên ji bo gazê jî hatine 

de jî geşedanên nû pêk hatine. Li gor hin agahiyan, destpêkirin. Li gor peymanên berê diviya ku di 2017’an de derxistina gaza Kurdistan destpê 

tê gotin ku xebatên teknîkî yên ji bo hemû petrola bikira. Hat ragihandin ku ji bo derxistina û şandina gazê bigihîje 2017’an amadekariyên 

ku li Kerkûkê tê hilberîn arasteyî xetta bakur a ku raxistina xeta boriyê hatine destpêkirin. Serokê Komîsyona Enerjiyê Şêrko Cewdet, di dax- 

petrolê arasteyî Ceyhanê dike destpê kirine. Li gor uyaniya xwe ya di derbarê vê mijarê de vê axaftinê kir: “Piştî xebatên raxistina vê xeta boriyê 

vê peymanê wê rojane 300 hezar bermîl petrola bidawî bibe wê gaza me jî bi ser Ceyhanê ve bigihîje bazara dinyayê. Tê plankirin ku di dest- 

Kerkûkê di bin çavdêriya Hikûmeta Navendî de pêkê de 50 milyon metrekûp gaz bê henardekirin. Dûre, ev rêje wê derkeve asta 120 milyon 

bê hinardekirin. Ev tê wê wateyê ku êdî wê petrola metrekûpê. Tê payîn ku li Kurdistan 4 trîlyon metrekûp gaza sirûştî heye. Ewropa ji nêz ve 

Kerkûkê bi ser Herêma Kurdistan ve bê bikaranîn. bi vê babetê re eleqedar dibe. Weke alternatîfa gaza Rûsyayê, dixwazin bi ser Tirkiye ve gaza 

Bi vî awayî Herêma Kurdistan li gel petrola xwe, Kurdistan bistînin. Di warê aborî de ev gaveke pir mezin e, bi vê gazê re wê rewşa aborî ya 

wê rojane 550 hezar bermîl petrolê bi xeta boriyê herêma me pir bigeşe. Di vê çarçoveyê de tê hêvîkirin ku di demeke nêz de li Londonê Kon- 

bigihîne Ceyhanê. feranseke bi ser navê ‘Gaz û Petrola Kurdistan’ bê lidarxistin” 


bike. Ev yek ne li dij Destûra Iraqê ye” 
Talabanî diyar kir ku wan pêşî li siyas- 
eta ku bi nedana budceya Kurdistanê 
dixwaze Kurdistana lawaz bike girtiye 
û da zanîn ku li gor vê peymanê wê 
Herêma Kurdistanê dikaribe bi serê 
xwe jî petrola xwe bifroşe û ev maf di 
çarçoveyeke destûrî de ji alî Bexdayê 
ve jî hatiye pesendkirin. 




Wê Kurdistan bêyî Bexdayê jî 
petrol bifroşe 

Edîtorê BasNewsê Şemal Abdula’yê 
ku beşdarî civîna Cîgirê Serokwezîrê 
Herêma Kurdistan Kûbat Talabanî ya 
ku bi nûnerên dezgehên çapemeniya 
Başûr re pêk anî bû ji BasNûçeyê 
re ragihand ku moralê berpirsên 
şandeya kurd a ku serdana Bexdayê 
kiribû pir baş e û ev yek jî diyar dike 
ku hevdîtin bi serkeftî bi encam 
bûne û kurd bi destkeftiyên mezin ji 
Bexdayê vegeriyane. Şemal Abdula 
destnîşan kir ku ji bilî petrola ku wê 
Herêma Kurdistan bişîne Bexdayê 
û ya ku wê ji Kerkûkê bi ser Tirkiye 
ve bişîne Ceyhanê û dahata wê bide 
Bexdayê, xala vê peymanê ya ku 
Herêma Kurdistan ji bo pêdiviyên 
xwe yên navxweyî dikare petrola xwe 
bi serê xwe jî bifroşe xaleke pir grîng e 
û diyar kir ku bi ser vê xalê re Herêma 
Kurdistan dikare Herêmê bigeşîne û 
hêzdartir bike. Şemal Abdula wiha 
dom kir: “Herêma Kurdistan, wê 
dahata 250 hezar bermîl petrola 
Kerkûkê ya ku wê bi ser Tirkiye ve 
biçe bazara dinyayê, wê bi ser Banka 
DFI a ku navenda wê li New Yorkê ye 
bide Hikûmeta Navendî. 


Ev destpêk e lê destpêkeke 
baş e 



Shamal Abdulla 


Endamê Parlamena Iraq Mahmûd 
Osman jî li ser babeta peymana 
navbera Hewlêr û Bexda de ji Bas- 
Nûçeyê re ragihand ku di nav van 
mercên heyî de pêdiviya Hewlêr û ya 
Bexdayê bi peymaneke wiha heye û 
ji ber van pêdiviyan ev biryar hatine 
sitendin. Osman destnîşan kir ku ev 
yek ji bo her dû aliyan, heta ji ber ku 
ew jî sûd jê werdigire ji bo Tirkiye 
jî gaveke erênî ye û ev peyman wê 
bandoreke baş li şerê ku li dij DAIŞ’ê 
tê meşandin jî bike. Mahmûd Osman 
got: “Wek aborî hem Hewlêr û hem jî 
Bexda destgrêdayîbûn. Sedema herî 
mezin a ku van hevdîtinan bi erênî bi 
encam kir ev destgrêdayîbûna wan 
bû. Lê belê ev hîna destpêk e. Gelo 
ev peyman wê çawa bê pêkanîn û wê 
çawa bi encam bibe? Mirov nazane. 
Ev hîna destpêk e, lê belê ez dikarim 
bêjim ku destpêkeke baş e. Mahmûd 
Osman da zanîn ku ji ber piraniya vê 
petrola ku babeta vê peymanê ye bi 
ser Tirkiye ve arasteyî bazara dinyayê 
dibe û Tirkiye di vê arastekirinê de 
aktorekî sereke ye, Tirkiye sûdeke baş 



Mahmut Osman 


a aborî bi dest dixe û ji ber vê yekê jî 
Tirkiye ji vê peymanê pir xweşhal e. 

Li ser pirsa me ya 4 Gelo ev peyman 
daxwaza serxwebûnê ya Herêma 
Kurdistan taloq nake?’ jî Mahmûd 
Osman got: “Ev her dû babet ji 
hev û din cûda ne. Divê karûbarên 
hewldana serxwebûnê têkelî vê pey- 
manê neyêne kirin. Li ser pirsa me 
ya ‘Lê Gelo sedemên herî bingehîn 
ên daxwaza serxwebûnê ya Herêma 
Kurdistanê ne pirsgirêkên di navbera 
wê û Bexdayê de bûn?’ jî Osman got: 
“Niha li gel Tirkiye, hemû dinya, dix- 
waze Herêma Kurdistan wek beşeke ji 
Iraqê bimîne. Ji ber vê yekê divê kurd 
ji bo serxwebûnê, li benda rewşên 
guncavtir bisekinin” 


Li eniyan rewş aram e 

Li Herêma Kurdistan, piştî 
şkandina hêza êrîşên DAIŞ’ê rewş 
aramtir bû. Li navendên bajar, navçe 
û nehiyeyan kontrol di dest Pêşmerge 
de ye. Lê piştî êrîşa bombeyî ya li 
Kerkûkê bergiriyên ewlehiyê zêde 
bûn. 


Di babeta rizgarkirina Mûsilê de 
hevdîtinên bi Artêşa Iraqê re dom 
dikin û tê ragihandin ku di vê babetê 
de, di demeke nêz de wê gavên ber- 
biçav bêne avêtin. Pevçûn pir kêm 
bûne û tenê li herêma Şengalê, ji 
bo hin gundên ku di dest DAIŞ’ê de 
mane carcaran pevçûn diqewimin. Di 
derbarê enîyan de Berdevkê Wezareta 
Pêşmerge Cabar Yawer ji BasNûçeyê 
re ragihand ku hêza DAIŞ’ê ya ku 
navçeyan têxe bin kontrola xwe 
nemaye, ji ber vê yekê jî tenê li hin 
gundan pevçûn rû didin. Yawer diyar 
kir ku DAIŞ, di şer de şikestineke 
mezin xwariye û êrîşa wê yên xwekujî 
û hewdanên êrîşên bi vî rengî jî vê 
yekê piştrast dikin. Cabar Yawer, da 
zanîn ku Pêşmerge, piştî bidestxistina 
navçeyên Kerkûkê berê xwe daye 
gundên ku di dest DAIŞ’ê de mane û 
ji bo DAIŞ’ê ji axa Kurdistan derîne 
amadekariyên Pêşmerge dom dikin. 
Yawer ragihand ku li herêma Mûsilê, 
tenê li derdora navçeyên Başika û 
Telaferê pevçûn pêk tên û bi êrîşên 
Hêzên Pêşmerge û yên firokeyên hêzên 
hevpeyman ji roja înê ve DAIŞ li vê 
herêmê jî derbên giran dixwe û gellek 
endamên wê têne kuştin. Li ser vegera 
yekîneyên Pêşmerge yên ku ji mehekî 
zêdetir e li Kobanê li dij DAIŞ’ê şer 
dikin jî Yawer da zanîn ku vegera wan 
Pêşmergeyan moraleke mezin daye 
gel û Pêşmergeyên ku li eniyên başûr 
şer dikin û got: “Pêşmergeyên ku ji 
bo bigihîjin hawara birayên xwe yên 
Kobanê çûbûn Kobanê û li ger birayên 
xwe mil bi mil li dij DAIŞ’ê şer kirin û 
vegeriyan, ji alî gel û Pêşmerge ve bi 
coş hatin pêşwazîkirin” 


Wezîrê Bergiriyê yê Xirwatistan li Hewlêrê ye 


Wezîrê Bergiriyê yê Xirwatistan li Hewlêrê ye 

Li Hewlêrê li gel geşedanên aborî û siyasî, her wiha dîplomasî jî bi lez 
didome. Hewlêr ku hefteya borî gellek şandeyên rojavayî serdana wê kirin vê 
hefteyê jî pêşwaziya Wezîrê Bergiriyê yê Xirwatistanê Ante Kotromanoviç û 
şandeya li gel wî dike. 

Berpirsên şandeya xirwat ên ku bi Serokê Herêma Kurdistanê Mesûd 
Barzanî re hatin cem hev, dilxweşiya serdana xwe anîn ziman. Ante Kotro- 
manoviç di axaftina xwe ya hevdîtinê de da zanîn ku ew jî demeke berê, di 


rewşeke ku niha kurd tê de dijîn de derbas bûne, gellek mirovan ji axa xwe 
koç kirine û gellek ji wan hatine kuştin. Kotromanoviç diyar kir ku ew dix- 
wazin di navbera Xirwatistan û Herêma Kurdistan de pêwendiyên siyasî û 
leşkerî xurt bikin û wiha dom kir: “Êrîşên DAIŞ’ê tenê ne li ser Kurdistan in, 
li ser hemû cîhanê ne. Tenê kurd li dij dijminê hemû dinyayê şer dikin û ji ber 
vê yekê em we pîroz dikin û welatê me ji bo Pêşmerge amade ye ku alîkariyê 
bike” Di hevdîtinê de Mesûd Barzanî jî anî ziman ku ji bo pêwendî dom bikin 
deriyê wan vekirî ye û ji ber vê baldariya Xirwatistanê ew pir kêfxweş bûne. 

Kobanê: 

Ber bi 

erê hêzên kurd yê li dijî 

DAÎŞ’ê ku zêdetirî du mehan 

e bi awayekî giran didome, 
diîojên dawî de bi deskeftiyên nû 
berdewam e. DAIŞ ku ji pareke nêvî 
zêdetir ya bajêr hate qewirandin, ji 
berê lawaztir li hin deverên bajêr asê 
maye. Piştî çûyîna Pêşmerge rewşa 
şer bi alîkariya çekên giran guherî û 
înîsiyatîf bi temamî ket destê hêzên 
kurd. Dorpêça DAIŞ’ê ya li Kobanê 
hate şikandin û niha hêzên kurd 
bo operasyoneke berfireh ya ji bo 
paqişkirina DAIŞ’ê hat despêbûn. Di 
pêvçûnên hefteya dawî de zêdetirî 
îoo endamên wan hatin kuştin û 
gelek ji wan birîndar hatin bi destxis- 
tin û herwekî din YPG’ê dest danî ser 
cebirxaneyeke DAIŞ’ê. 

Piştî ku diyar bû ku dê hêza 
Pêşmerge ya li Kobanê nobedariya 
xwe dewrî hêza nû bike DAIŞ’ê bi 
helwesta ku rêya Pêşmerge bigire 
li nêzikî deriyê sînor bi erebeyên 
bombebarkirî êrîş kir û piştî ku hêzên 
kurd bi çekên giran bersiv da, êrîş 
hat şikandin. Dû re jî hêza Pêşmerge 
ya li Kobanê derbasî Pirsûsê bû û 
bi balefirê çû Hewlêrê. Hêza nû ya 
Pêşmerge jî bi rehetî derbasî Kobanê 
bû û li cihê hêza berê cîhê xwe girt. 

Hewldana DAÎŞ’ê ya ji bo rêbirîna 
derbasbûna Pêşmerge ji hêla hêzên 
kurd ve hat pûçkirin û derbasbûna 
Pêşmerge şerê li Kobanê gîhand 
qonaxek nû. Her çiqas li bajêr 
rewşeke aram hebe jî cîh bi cîh 
pevçûn û bombekirina çeperên 
DAÎŞ’ê ji hêla balafirên Hevpeymana 
Navnetewî ve jî berdewam e. 

Navenda Ragihandina YPG’ê bi 
daxuyaniyeke nivîskî ragihand ku 
‘di van rojên dawî de êrîşên DAÎŞ’ê 
hatine şikênandin û pêşveçûna hêzên 
kurd berdewam dikin.’ Di daxwiya- 
niyê de hat destnîşankirin ku DAÎŞ 
derbeyên giran dixwe û neçar maye 
ku ji çend cîhan vekişe. 

Yekîneya nû ya Pêşmerge li 


operasyona dawî ve 



eniya şer e 

Yekîneya Pêşmerge ku 28’ê Cot- 
mehê ji Bakur derbasê Kobanê bibûn 
û ji hêla xelqê bakûr ve rastê eleqe 
û kêfxweşiyek mezin hatibûn, piştî 
38 rojan vegeriyan û cîhê xwe dan 
yekîneyeke nû ya Pêşmerge. 

Derbasbûna Pêşmerge ji ber hin 
kêmasiyan çend rojan hat taloqkirin 
û di dawiyê de di 2’ê Berfanbarê de 
bi balafirêrê derbasî Rihayê bûn û 
bi konvoyê ji ser Sirûcê re derbasê 
Kobanê bûn. Yekîneya ku nû hat bi 
xwe re çekên nû û yên giran anî, her 


wiha yekîneya ku çû jî çekên xwe bo 
bikaranîna hêzên kurd li Kobanê hîşt. 

Beriya derbasbûna yekîneya 
Pêşmerge DAÎŞ, bi erebeyên bombe 
barkirî êrîşên xwekujiyê li ser tekane 
rêya ku vedibe derve kir. Hêzên kurd 
hemû êrîşan têk birin û destnîşan 
kirin ku êrîş di bin çavdêriya Tirkiyê 
de hatî kirin. 

Li Kobanê amadehiya 

operasyonek berfireh 

Rêvebirê Kantona Kobanê Bekir 
Hec îsa, di derbarê êrîşên dawî 


yên DAÎŞ’ê de da zanîn ku hêza 
wan hatiye şikenandin û di warê 
moralê de jî têk çûne. Bekir Hec îsa 
destnîşan kir ku DAÎŞ di axaftinên 
xwe yên di bêtêlê de dibêjin ku s bi 
êrîşkirina Kobanê re xeletiyek mezin 
kirine’ û gotinên xwe wiha berdewam 
kir; “DAÎŞ’ê piraniya endemên xwe 
kişand Kobanê, ji ber wê jî li Iraq û 
Başûr hindik ma. Ji bo wê jî li van 
deran her tim têk diçe. Li Kobanê 
bi sedan mîlîtanên wan reviyan û 
nikarin kesên nû bînin cîhê wan. 
Kesên ku têne Kobanê berxwedana 
vir dizanin, ji ber wê jî tirseke mezin 
di dilê wan de heye û ji bo vê jî di 
nava wan de nakokî derdikeve û pev 
diçin. Ji DAÎŞ’ê bi dehan kes reviyan 
û derbasî Tirkiyê bûn, ew dixwazin 
biçin welatê xwe lê nizanim ji wan 
çend kes ji DAÎŞ’ê xilas bibin.” 

Bekir Hec îsa, di derbarê pirsa 
me ya hatina Pêşmerge de jî got ku 
hatina Pêşmerge seyra şer guher- 
randiye û wiha berdewamî da axaf- 
tina xwe; “Pêşmergeyên ku ji Başûr 
hatin birayên me ne û ji bo me bûn 
moraleke mezin. Beriya ku Pêşmerge 
werin di warê temînkirina cebilxane 
de astengiyên me hebûn, birayên me 
bi xwe re cebilxane û çekên giran 
anîn. Ji xwe yekîneya Pêşmerge ya ki 
vegeriya jî bi xwe re çekên xwe nebi 
rin û bo bikaranînê dan hêzên ki 
Bi awayekî ambargoya li ser 
heta astekê hat şikênandin^ 

Bekir Hec îsa, bal kişad ku 
DAÎŞ’ê bo astengkirina derbasbûna 
Pêşmerge êrîşî deriyê sînor kiriye 
lê hêzên kurd ew ji wir dûr xistine 
û derbasbûna yekîneyê bi awayekî 
serkeftî bi dawî bûye û yekîneya 
Pêşmerge derbasî eniya şer bûye. 

Herwekîdin Bekir Hec îsa di 
axaftina xwe de ragihand ku, DAÎŞ 
li navenda bajêr bi çekên segvanan 
êrîşî sîvîl û hêzên kurd dike. Bekir 
Hec îsa binê wê jî xêz kir ku bo xilas- 
kirina navenda bajêr di rojên pêş de 
operasyoneke mezin tê plankirin. 


zên kurd. 
t Kobanê 


A 

Li Rojava şandeyeke navnetewî 


Di vê navberê de ziyaretên biyaniyan yên li gel Rojava jî berdewam in. 
Şandeyeke navnetewî ku ji zanyar û akademîsyenan, nivîskar û rojname- 
van pêk tê piştî serdana xwe ya Başûrê Kurdistanê derbasî Kantona Cizîrê 
bûn. 

Şandeyê hefteya borî serdana Başûrê Kurdistanê kiribû, piştî ku ji deriyê 
Sêmalka derbas bûn li Kantona Cizîrê jî serdana Kampa Newroz û Aka- 
demiya Mezopotamyayê ya li Qamîşlo kir. Şande ji rêveberên kantonê di 
derbarê kantonê de agahî stend. 


Çavlirê ye ku Şande çavdêriyên xwe yên li Rojava bi raporekê ji raya giştî 
re eşkera bike. Kesên ku di şandeyê de cîh digrin ew in: Prof. Dr. David 
Graeber (DYA), Prof. Dr. Christian Zeller (Swîsre), Eirik Eiglad (Norwêc), 
Dilar Dirik (Elmanya), Dr. Roger Turaut, (Fransa), Dr. Rebecca Coles, 
(Brîtanya), Jakob Zethelius (Swêd), Dr. Thomas Jeffrey Miley (DYA) Jo- 
hanna Riha (Awûstûralya), Oktay Ay (Tirkiye), Prof. Dr. Antonia Davidovic 
(Almanya), Janet Biehl (DYA), Dr. Nazan Ûstiindag (Tirkiye), Derviş Çi- 
men (Îswîçre) 

Rojev rakirina bendava hilbijartinan e 


Gelo wê benda çareseriyê bê rakirin! 



L i gel domandina Pêvajoya 
Çareseriyê, niha jî babeta 
benda hilbijartinan kete rojeva 
Tirkiyeyê. Piştî serdana Hatîp Dîcle 
ya Dadgeha Destûrê, ji aliyekî ve di 
hevdîtinên navbera Qendîl, Îmralî û 
Enqereyê de geşedanên nû pêk tên, ji 
aliyê din ve jî nîqaşên li ser daxistina 
benda hilbijartinan ketin rojeva 
Tirkiyeyê. 

Tirkiyeyê, li ser niqaşên benda 
hilbijartinan a ku Serokê Dadgeha 
Destûrê Haşim Kiliç anîbû rojevê 
tîr bûye. Haşim Kiliç, di hevpeyvîna 
xwe ya bi rojnameger Muharrem 
sankaya re ya duşema çûyî berê 
rojeva Enqereyê guhert. Kiliç di 
hevpeyvîna xwe de gotibû, “Emê di 
nav 2-3 hefteyan de serdanên şexsî 
yên ji bo rakirina benda hilbijartinan 
binirxînin û biryara xwe ragihînin” 
Piştî vê daxuyaniya Kiliç ji siyasiyan jî 
li dû hev daxuyanî hatin dayîn. Ji alî 
din ve Serokwezîr Ahmet Davutoglu, 
di kanaleke televizyonê de bersiv da 
Serokê Dadgeha Destûrê Haşim Kiliç 
û got: “Em bendê ji xwe re nakin mer- 
tal. Em weke partiyeke nû ketin hil- 
bijratinan û bûne desthilatdar. Tirsa 
me tune. Lê Nûnerî û îstiqrar grîng 
in. Em rê nadin tiştên ku îstiqrarê têk 
bibin” Davutoglu balê kêşa ser daxuy- 
aniyên partiyên muxalefetê û axaftina 
xwe wiha dom kir: “Ger ku dilpak 
bin em amadene ku vê mijarê nîqaş 
bikin. Rê û rêbazên nû hebin dikare 
bêne pêkanîn. Em ji her pêşniyazan 
re vekirî ne” 

Divê parlaman sîtava azadiya 
ramanê be 

Siyasiyên kurd û Parlamenên kurd 
ên AKP û CHP’ê jî beşdarî nîqaşên 
vê babetê bûn. Parlemenê HDP’ê 
yê Agiriyê Halîl Aksoy destnîşan kir 
ku benda hilbijartinan berhemeke 
Planên Islahata Şerqê û derba leşkerî 
ya 12’ê îlonê ye û da zanîn ku di dema 
desthilatiya Tansu Çiller de jî ev babet 
hatiye nîqaşkirin, lê belê statukoyê 
berdewamiya vê yekê ferz kirî ye. Ak- 
soy diyar kir ku desthilatan xwestiye 
nûnertiya demokratîk a kurdan bi 
bendan bifetisînin û di vê yekê de da 
radeyekî serkeftî bûne û wiha dom 
kir: “Piştî ku me bi partiyên din re 
hevpeyman çêkir û em bi şêweya ser- 
bixwe beşdarî hilbijartinan bûn bend 
teqiya. AKP’ê ta redeyekê guherînên 
destûrî kirî ye. Lê belê wê jî benda ji 
% 10 ji xwe re kirî ye mertal. Em wek 
HDP, dixwazin evbend bê rakirin û 
careke din neyê pêkanîn. Em dixwa- 
zin li Tirkiyeyê parlamen bibe sîtava 
azadiya raman û baweriyan. Di vê 
babetê de pêşnûmayên me yên yasayî 
hene” Aksoy angaşt ku benda hilbi- 



jartinan rasterast bi Pêvajoya Çare- 
seriyê ve jî grêdayî ye û got: “Rakirina 
benda hilbijartinan ji bo avakirina 
feraseteke demokratîk pir grîng e û 
divê herkes ji demokratiya ew kesên 
ku li dij vê ramana me derdikebin 
guman bikin” 

Armac têkbirina hêza AKP’ê ye 

Parlamenê AKP’ê yê Amedê Galip 
Ensarioglu jî beşdarî nîqaşên di 
derbarê benda hilbijartinan bû 
û daxuyaniyên Haşim Kiliç wek 
destwerdana siyasetê nirxand. 
Ensarioglu da zanîn ku pisgirêka 
benda hilbijartinan ne pirsgirêkeke 
ku di dema wan de ketiye meriyetê 
û diyar kir ku ev pirsgirêk di dema 
desthilatên koalîsyonî de hatiye 
pêkanîn û ew amade ne ku di vê 
babetê de sererastkirinan pêk bînin. 
Ensarioglu bi bîr xist ku di dema 
serokwezîrtiya R. Tayip Erdogan de 
jî di vê babetê de pêşniyaz hatine 
kirin û ji ber vê yekê Erdogan pergala 
hilbijartina herêmên tengkirî haniye 
rojevê, lê belê partiyên muwalîf li dij 
vê pergalê derketine. Ensarioglu di 



derbarê bandora benda hilbijartinê ya 
li ser Pêvajoya Çareseriyê de jî wiha 
axivî: “Dadgeha Destûrê hewl dide ku 
siyasetê dîzayn bike û hêza AKP’ê ya 
ku dikare destûrê biguherîne bişkêne. 
Emê bi amadekirina destûreke nû 
astengiyên li pêş demokrasiyê ji holê 
rakin. Ne rakirina benda hilbijartinê 
lê destûreke nû û demokratîk wê sûdê 
li Pêvajoya Çareseriyê jî bike. 

Wê sûd li Pêvajoya Çareseriyê 
bike 

Serokê Giştî yê HAK-PAR’ê Fehmî 
Demîr jî beşdarî nîqaşan bû destnîşan 
kir ku bendên hilbijartinan hewdanên 
totalîterbûn û astengkirina vîna gelan 
in. Demîr anî ziman ku ‘berovajiyê 
angaşta desthilatdariyê, benda ji sedî 
10 ne îstiqrarê, bêîstiqrariyê haniye 
Tirkiyeyê û ev bêîstiqrarî di dema 
desthilatiyên koalîsyonî de jî hatiye 
dîtin. Di derbarê nîqaşên li ser ban- 
dora benda hilbijartinê ya li Pêvajoya 
Çareseriyê jî Fehmî Demîr wiha 
axivî: “Rakirina benda hilbijartinan 
wê bandoreke baş û erênî li Pêvajoya 


Çareseriyê bike. Û her wiha ewê 
bandoreke erênî li siyaseta kurdan jî 
bike. Di nav kurdan de jî wê rêjeya 
nûneriyê zêde bike. Her wiha wê pêşî 
li nûneriya olî û etnîkî jî veke” 

Li Parlementoyê divê nûnertî 
esas be 

Parlementerê CHP’ê yê Malatyayê 
Velî Agbaba jî di derbarê rojeva nû 
de, li ser bendava ji sedî deh a hilbi- 
jartinê axivî. Agbaba amajê pê dike 
ku gengeşiyên bendava hilbijartinê 
zirarê dide vîna neteweyî û bi vê 
yekê vîna neteweyî nûnertîyê nabîne. 
Agbaba, helwesta hikumetê ya di 
derbarê bendavê jî de rexne kir û anî 
ziman ku hikûmet totatîleter bûye, û 
bendeva hilbijartinê ya ku ew paraz- 
vaniya wê dikin li tu deverê dinyayê 
nayê sepandin. Agbaba eşkere kir ku 
divê bendava hilbijartinê ji holê rabe 
û bi vê yekê jî re, rê li ber qewmên din 
vebe dakû ew jî di parlementoyê de 
nûnertiyê bikin. 

Eger bi awayekî asgarî jî be, ew 
rapor têkevîn karîgeriyê dê kêşya 
kurd bi karîgeriya wan raporan ça- 
reser nebe. Celalettin Canê endamê 
desteya aqilmendan wiha eşkere dike: 
“Ji ber ku di raporan de daxwaziyên 
netewper û kevneperestan ji hev cuda 
bûn rapor nehatin eşkerekirin. Ev 
yek li ber çavan nehatin girtin. Bo ku 
proseya çareseriyê bidome hewcedarî 
bi eşkerekirina wan raporan heye. 
Xale duyem ewe ku kêliya desteya 
aqilmendan avadibû di vê çerçoveyê 
de hewlan nû hebûn. Ji hêla yasayî 
tu tişt tunebû, mirov weke aktîvîstan 
derketibûn qadê. Ya rast kêliya em 
derketin qadê em bi xetereyên mezin 
re rû bi rû bûn. Ewlehiya me ya yasayî 
tunebû, ji hêlên din jî ewlehiya me 
tunebû. Digel vê yekê 63^ kes zêdeyî 
2 mehan ger, axaftin û vegotin pêk 
anîn. Di vê serdemê jî de derketina 
qadê xeletî ye” 

Divê proseya gotûbêjan 

yasayî be 

Can, diyar dike ku mesele êdî hatiyê 
fêmkirin û divê di derbarê boçûnên 
derketine holê jî pêngavên nû bênê 
destpêkirin. Can axaftina xwe wisa di- 
domîne: “ Eger dê mirovên aqilmend 
rola xwe bilîzîn divê gêtûbêjan dest pê 
bikin. Em gihiştine qonaxa gotûbêjan. 
Divê ji nav mirovên aqilmend komek, 
tevlî proseya gotûbêjan bibe. Jê re 
koma çavdêriyê jî tê gotin, bi nezera 
min jî, koma çevdêriyê duristir e. 
Teqez divê di bin ewlehiya yasayî, 
beşdarî pêk bê. Bi raya min, jêrxana 
vê yekê pêk hatiye. Bertekên gel ê li 
hember kêşeya kurd nemane. Civaka 
Tirkiyê ji çareseriyê re amadeye. 

Necîbe Kirmizigul 


T ayên fikirîya û va, “Mi fehm 
nêkerd yanî senî?” Mi va, “Ez 
do biba mamostaya edebîyatî.” 
Va, “Hii, ê ti kotî de manena?” Mi 
fehm kerd do peynîya nê persan nêro 
û mi va, “Xalê, ez cayên de manena 
îşte. Mi rê berey o, ez şina.” Mi qet 
firset nêda ci qisey bikera û ez kewta 
dûrî. 

Ez bêra cayanê hîna muhîman 
ser, seke ez zana cayê camîyan şarê 
ma mîyan de zaf muhîm o; camî 
bimbarek ê, camîyan de tena îbadet 
beno. Hema eke cinî şirê camî do 
se bo? Ez şima rê vaja do se bo! Ez 
hema-hema her serre, menga rojeyî 
de şina nimajê terawîhan. Camîya 
ke ez şina di qisimî ya. Kiştênda ci 
girêdayeyê Dîyanetî yo, kişta bîne zî 
xo rê xeyrxwazan pereyî arêdayê, sey 
kursê Quranî viraşto, qeçekî şinê uca 
musenê wendişê Quranî. Sewbîna zî 
roje de tede nimajê terawîhan beno. 
La cemaetê ci hema-hema heme cinî 
yê. Kişta resmîye de cayê cinîyan 
çin o. Coy ra cinî heme yenê uca. 
Camêrdî zaf tay yenê. Hamnanî seba 
ke germ o serê banî de terawîhan 
kenê. Mabênê cinî û camêrdan de 
yew dês o. Mela verê nimajî wazan 
dano. La çîyêndo balkeş o ke ez zana- 
nêzana mela tim dimilkî wazî dano. 
Çike zafê ci cinî yê û zafê ci tirkî nê- 
zanê. De bê ke wa cinî goştarî bikerê! 
Mela vano, “Wayênê! Sefanê xo six 
bikerê û vernî ra dest bi roniştiş bik- 
erê.” La cinî se kenê! Di-hîrê teneyî 
benê grûbe û her grûbe sereyên de 
ronişena û fek nanê yewbînan ver a. 

Ê tabî serrên o ke pê nêdîyo, hewadîsî 
zaf ê. Eynî kuçe de qalê çî kenê camî 
de zî ê qalan kenê. 

Mela dest bi wazan keno, xora 
wazê melayî zî standard ê. Verî mi 
vatê no mela çi her serre qalê eynî 
çîyan keno. La ez nika heq dana 
melayî. Mêrdek wînîyeno ke qet 
rewşa cinîyan nêvurîyena, coy ra 
eynî çîyan vano. Mela qalê qeybetî 
keno, vano: “Pêxemberê ma vano, 
ê ke qeybet kenê, ê do cehnim de 
goştê way û birayanê xo biwerê. 

Şima qayil ê goştê însanan biwerê? 
Qeybet zaf çîyêndo xirab o, hem na 
dinya de hem a dinya de...” Mela 
wina dewam keno la a game de 
gumîya cinîyan a, xorînîya qeybetî 
de yê. Tabî, vernî de tayên cinîyê 
porsîpîyê pîrî ronişte yê, şemateyê 
cinîyan ra veng nêşino înan. Ca 
de înan ra yewe vana, “Cinîyêno! 

Eyb o, bişermayê, tîya cayê 
qiseykerdişî nîyo, biewnîyê, 
mela ho vano cehnim de zî ca 
çin o ha! Ma qandê Ellay panc 
deqayî fekê xo tepşê.” Tew 
vengê pîre qet nêaşnawenê. 

Dima yewna lepanê xo dana 
pêro seke çepikan biceno, o wext 
tayên hişyar benê û seke vajê tîya 
se vana, se bîyo? Cinîke vana “Pî 


Nêweşiya 

ciniyan 


bêro şima, nehlet bêro şima, şima 
ameyê tîya se bikerê? Eke şima do 
qeybet bikerê o wext meyerê tîya! 
Guna yo, eyb o!” Ney di deqayî dima 
kesî ra pittî nêvijîyena, badê fina sey 
xo dewam kenê. 

Tayên nê qalan kenê, “E willayî ma 
rê ca çin o.” La tayên zî seke suhbetê 
ci nîmcet bibirîyo, binê çiman ra 
wînîyenê pîrike ra. Hetanî ke dest bi 
nimajî beno suhbeto xorî yê cinîyan 
dewam keno. Nimaj de zî ancîna 
damîş nêbenê. Mela silamo peyên 
dano-nêdano zafê ci hema hê pay ra! 

Tizbeyan nêan- _ 

cenê û kewenê 
teber. Fina uca 
ra ti wînîyênê 
ke pîrekê va, 

“Şirê-şirê keye 
de helawe bîya 
serdine, şima qur- 
banê camî û nima- 

jî bê!” Tew suh- - 

beto xorî yo newe 
dest pêkeno. Kotî de? Verê kêberê 
camî de! Solixê kêberî ver de kom 
benê, qalanê xo yê peyênan vanê, 
hêdî-hêdî grûb bi grûbe vila benê. La 
tayên pîrekî seba ke çokê înan dejenê, 
bi çogan a peynî de berey vijîyenê 
teber. La teber a hewna cinî estê. Fina 
pîrî binê çimî ra wînîyenê cinîyan ra 
xo de bilbilênê, “Wîî adir gandê şima 
kewo, şima zereyo vejê, nimaj nêmcet 
verdanê, yenê teber a ziwan kenê. 
îmanê xo kenê teze! Vanê Ella roje de 
Şeytanî girêdano. Qet girêdo, cinî do 
şirê ey akerê!” Nê vateyan a hêdî-hêdî 


“Kam zewicîyayo 
yan zewicyaya, çend 
qeçî estê, kam se 
keno, se nêkeno?” 


şima rê nimûneyên zî ezayî ra bida. 
Yew şinasîyê ma qeza kerde û merd. 
Ma yewbînî weş şinasnayê. Coy ra ez 
zî şîya ezayî. Cinî xora zaf bî. Keyna 
û wayê merdeyî bermenê, danê xo 
ro. Mi va, Ella merhemet bikero, 
heqîqeten merg çetin o. Uca de tabî 
zafê cinîyan hê yewbînan a suhbet 
kenê. Xora o normal o. Uca zî êyê 
ke rewna ra yo pê nêdîyo yewbînan 
vînenê. Ê tabî, gereka nê firsetî ra 
îstîfade bikerê! Hendayê saetê wext 
ravêrd, zafê cinîyan şî. Bermîyê 
cinîyan zî birîya. Ez zî xo rê kuncên 

_ de ronişta. Wayê 

merdeyî sewbîna 
şarîstanan ra 
ameybî. Yew bi 
yewe cinîyan 
ra dest pêkerd, 
şima do vajê 
çi pers kerd? 

Mi vatbî persê 

- standardî, “Kam 

zewicîyayo yan 

zewicyaya, çend qeçî estê, kam se 
keno, se nêkeno?” Tabî dore ameye 
mi ser zî, “Ti kotî mamostatî kena, 
mabêne to û wendekaran senîn o, ti çi 
rê nêzewicîyena?...” Ez mat menda, ez 
şermayaya, mi nêşa ciwab bida, eyb 
o ke uca de ez qalê cuya xo bikera. 

Mi va nika gama bîne nînan porê xo 
ruçiknayê, newe bî weş û warî, seke 
ezayî nîya, cayê suhbetî yo! 

Şima do vajê qey na nêweşî tena 
cinîyanê nêwendey- 
an de esta herh- 
al? Ney! 



Ez na rey zî şima bibera mekteban, 
odaya mamostayan! Şima goş bidê 
cinîyanê mamostayan ser, biewnîye ê 
se vanê! 

Ez cîya-cîya mekteban de xebitîya- 
ya. Qet rojên mi nêdî ke suhbetêndo 
îlmî bîyo yan zî mamostayan vato 
rewşa nê wendekaranê ma do se 
bo, ma senî perwerde bidê nînan, 
ma senî aver berê. Ha, qet derheqê 
wendekaran de qisey nêkenê? Kenê! 
Hema se vanê? Vanê “Nê wendekarî 
çend bêedeb ê, bêterbîyet ê! Gêj ê, 
gêj! Qisa ra fehm nêkenê ke! Maya 
înan qet çîyên nêmusnayo! Xora 
tena zanê qeçan bîyarê û dima zî 
çekerê ma ser!...” Bê rexneyî çîyên 
nêvanê. Ti wînîyenê uca ra yewnayî 
va, “Mamosta qet xo medejne, fek ci 
ra verade, wendekarî se kenê wa winî 
bikerê. Ti dersa xo ravêrne, bes o!” 
Ney dima meseleyê muhîmî (!) dest 
pêkenê. Televîzyon de bernameyê 
cinîyan, bernameyê şamî, bernameyê 
moda... Kam bername de kamî se 
kerdo? Çinayê kamî senîn bî, kam 
berma, kam huya!... Ney ra tepîya 
behso tewr muhîm no yo: emser çi 
moda yo û dima yewbînan rê fors 
kerdiş esto. Yewe vana, “Falan marka 
de zaf çîyê weşî estê û bîyê ercan 
zî.” Yewna ciwab dana, “Ê çî senî ke 
vijîyayî mi girewtî, vay bî zî mêrdeyê 
mi va wa qet vay bê, to ra biqîmetêr 
nîyê.” Bi no qayde suhbet dewam 
keno. Ti wînîyene zengil cenîya, 
weriştî şî dersa xo la nêrdewanan 
ser ra hetanî sinifanê xo ê qisanê 
xo kenê. Ez vana Ella wendekaran 
rê merhamet bikero! Kes qet înan 
meraq nêkeno. Şinê keye, maya înan 
cuya sewbîna merdiman meraq kenê, 
yenê mekteb mamostayê înan zî sew- 
bîna çîyan meraq kenê. 

Ez zaf fikirîyaya, faydeyê nê persan 
û qalan çi yo? Hema mi çîyêk nêdî. Çi 
rê mi çîyêk nêdî? Merdimê ke cuya 
înan meraq beno, qet çîyendo balkêş 
û bifayde yê cuya ê merdiman çin o. 
Kes cuya yew hunermendî, nuştoxî, 
şaîrî meraq nêkeno. Yanî ê ke komelê 
xo de yan zî dinya de şinasîyenê, bi 
fikr û karê xo faydeyê xo miletî rê 
bîyo, kes înan meraq nêkeno. Hema 
na meraqdarîye problemêndo zaf 
giran a. Heme çî ra ver cinî may a. 
Perwerdeyê qeçan de cayê aye zaf 
muhîm o. Qeç heme çî verî-verî 
maya xo ra museno. Û rind û 
xirabî qeçekîye de museno. 
Eke qeçekîye de çi dîyo ey 
keno. Bî pîl tepîya tayê çîyan 
ra fekveradayîş zaf çetin o. 
Çike qalibê xo winî girew- 
to. Rolê cinîyan komelî 
mîyan de zaf muhîm 
o. Mamostaya verêne 
ya komelî cinî ya. Ez 
omid kena ke cinî 
rojên ravey nê xuyê 
xo terk bikerê û 
meraqdarê çîyanê 
başan bê. 

Du you speak zazakî? 


Serdar Bedîrxan 


N ê demê pêvajoyê pêameyîşî de çîyo tewr 
muhîmo ke hetê Kurdan ra yeno waştiş 
ziwanê dayike de perwerde yo. Kurdî 
wazenî ke hetê Tirkî de Kurdkî zî bibo resmî, 
heme cade bêro qiseykerdiş. 

Seba naye zî teorîyê perwerdeyê zafziwankî ser 
ro fikr û meqaleyî, açarnayîşî înternet de benî 
vila. Tabî Kurdî perwerdeyê zafziwankî qandê xo 
wazanî, neke vanî wa Tirkî Kurdkî bimusî. 

Helbet, yew ra vêşêr ziwano resmî rê, yanî 
perwerdeyê zafziwankî rê zî yew cuya zafziwankî 
lazim a, yanî her kes gerek cuya xoya rojane de 
ziwanê xoyê dayike qisey bikero û yewbînan ra 
fam bikero. Seba ke pratîk de no waştiş ca bêro 
beledîyeyê Kurdan xizmetvînayîşê beledîya de 
zafziwanîye xo rê kerdo hedef. Ceribnenî, ke 
ziwanê kurdkî cuya içtîmayî de aktuel bibo. 

Hetta tayn îdaalîstî şar mîyan de zî tena Kurdkî 
qisey kenî. No çîyêko weş o, hol kenî, ganî wina 
zî bibo. Labelê, pratîk de tay problemî vejînî 
meydan: 


Wexto kî temo ageyreno keye, sisifos huweno berfe 


1- Vanî qey her kes Kurd o. 

2- Seke Kurdî pêro Kurdkî zanî 

3- Problemo tewr muhîmo sereke; lehçeya 
Kirdaskî xorê bingeh gênî, vanî qey her Kurd 
Kirdaskî zano, eke nêzano zî gerek bander bo. 

4- Zafê xebatkarê beledîyayî bi xo zî Kurdkî 
nêzanî. 

5- ilanî, vilavokî û nuşteyê ke ser beran de 
eleqnayeyî heme Kirdaskî yî. 

Mesela hemwelatî dekweno zere wazeno 
ziwanê xo dir qisey bikero. Ti ewnînî karmend 
nêzano, yan karmend Kurdkî “xeyrameyîşêk” 
dano, na ray hemwelatî Kurdkî nêzano.Kirmanc 
vajo “ma bi xeyr” û dekewo zere to dî memur 
desinde va “Ez Zazakî” nizanim. 

Demey embazêk mi va: “Heyran ez Kirdaskî 
nêzana. Qey nê Kirdasî, seke her kes kirdas 
bo, rayîr de mi edilnenî Kirdaskî mi ra adres 
persenî. Mi zî va: “Ez zî rastê nê tewir merdiman 
yena. La ez cewabê înan Kirmanckî dana û qet 
yew problem zî nêvejeyo. Çunke, eke fam kerd 
xoma meqsedê xo resenî. Eke fam nêkerd, ma 
her di zî Tirkkî qisey kenî û mesela hal bena.” 


Feqet no problem gerek orte ra wedarîyo, 
lê senî? Ma vajî, yew şaristanê ewropa de, ke 
tede 3-4 ziwanê resmî bibî, hemwelatîyê ucayî 
yewbînan de senî qisey kenî? Eke hemwelatî 
tek yew ziwan bizanbo çitur têgeyreno? Helbet, 
eger tena Îngîlizkî bizanbo, verê destpêkerdişê 
go bipersî, “Do you know english?” Eke Almankî 
hîna hol bizanbo go sifte wajo: “Können Sie 
Deutsch? Eke tercîhî ey Swêdkî ser ro bo vere 
verkan go vano: “Vet du tyska?” Bi no hewa 
hem merdimo ke vera kê de ro ey rê emro waqî 
nêbeno, zerra ey nêmanena, hem zî ziwanî cayê 
xo gênî. Coke ra, ma Kurdî zî, eke ma wazenî 
yew dezge, ca yan zî kesî dir ziwanê xo qisey 
bikerî, “selamûn eleykûm-eleykûm selam”, “roj 
baş- roj baş”, “gunaydm-gimaydm”, “ma bi xeyr 
- xeyr amey selamet” ra pey, verê ke ma dest bi 
qalîkerdişî bikerî, gerek ma bipersî “Ti Zazakî 
zanî/a”, “Tu Kurmancî dizanî”, cewabê xo bigêrî 
aybi gore hereket bikerî. No tewir hem gureyê 
ma asan beno hem zî her kes ziwanê xoyê dayike 
de firsendê qalîkerdişî vîneno. Encax bi no hawa 
vernîya cuya zafziwanîye bena a. 




F j 


Zelal Mevlutoglu 


I îlma Şîyayîş Marlon u 
Brandom’a Mi (2007) ra dima 
fîlma derga diyin ê Hiiseyîn 
Karabey Bê Vengê Mi “Denge Werê 
Min” (2014) merseleyî ki Sîne- 
maya Kurd di tim u tim yenî rocev, 
nê merseleyan babetî serweştan u 
usul di mojnayîşa fîlmanê bînan ra 
dur kewena. Fîlmî ki merkezî ci rê 
merseleyê Kurd ronîyayî, çarçîwayê 
dîyalektîkanê; Tirk-Kurd, Tirkî-Kurdî, 
esker-gerîla ancîyenî. Na fîlm zî nê 
dîyalîktîkan şixulnena. Labelê Bê 
Vengê Mi di merseleyî ki rîyê inî 
dîyalîktîkan ra vecîyenî werte; bê 
teşuşeyê diyayîşê mesaj u musnayîşê 
temeşegêran, teyna qandê destê 
eskeran ra lajê xu xelisnayîş, torunê 
xu Jîyan reyra “rayîra zehmetin” rê 
vecîyayîşê Berfe şixulyayî. 

Cênîya Kurd Berfe’ya ki seranserê 
heyate xu micadeyo pêt daya u dayîş rê 
zî dewam kena, torunê xu Jîyan u lajê 
xu Temo reyra heyatê xu ravîyernena. 
Fîlma ki vacîyayîşê îstonik ser di 
ronîyaya tede ma hemwext di yew kişt 
ra hetê dengbêjanê koran ra vera heyat 
micadeleyê Berfe goşdarî kenî, kişta 
bîn di zî hetê Berfe ra cibîyayîşê boçik 
ra dima qandê newe ra pa kerdîşê 
yewna boçik micadeleyê lu. Wurdî 
istonikî ki zî serê fîlm di dest pey kenî, 
peyniya fîlm di qedîyenî, ma nê istoni- 
kan di vera tengey u bendan vecîyayîşê 
rayuneya zehmetin di hetê Berfe u 
lu ra diyayîşê micadeleyo pêt temaşa 
kenî. Fîlm di rayuneya Berfe; îxbarê, 
dew di bîyayîşê sîleh reyra keyeyan di 
geyrayîşê eskeran ra dima heta teslîm 
bîyayîşî vate di sîlehî ki nimnîyayî, 



qeraqol di tepişyayîşê camêrdan ra 
dima dest pey keno. Lajê Berfe zî mîy- 
anê inî camêrdan’do. Labelê keyeyê 
Berfe di qandê lajê xu destê eskeran 
ra xelisnayiş yew sîleh çînyo. Fîlm 
di çekuyê absurt zî tîya di vecîyena 
vernîya ma. Dewijî qandê sîlehî ki hetê 
eskeran ra vate di vacîyeno nimnîyayî 
teslîm kerdîş, zey hetê mixtar ra 
pereya qomutan ra erînayîşê sîleh u 
qeçexçîyan rê sare pirodayişê Berfe zaf 
rayîrî şixulnenî. 

Çekuyê absurt mîtolojî di pey Sîsîfos 
yeno rocev. Sîsîfos rîyê yew xeletîya 
xu ra hetê Homayan ra cizayê serê 
ko rê tadayîşê yew kerreyo pîl gêno. 
Labelê Sîsîfos tim u tim wexto ki tayn 
maneno bireso serê ko, kerre keweno 
cêr ru. Sîsîfos zano ki o do qet bi qet 
nêşo kerre biverado serê ko. Labelê 
ancî zî qehreman vera no wazîyet 
kerre fina tadano serê ko.[i] Albert 
Camus zî kîtaba xu Mîtolojîya Sîsîfos 
di qehreman Sîsîfos ra vecîyeno rayîr u 
merseleya micadeleyê heyat di mendiş 
çarçîwayê çekuyê absurt di krîtîk 
keno. Camus peyniya xebata xu di vera 


tengey u bendan, qandê têgeyrayîşê 
însanan hîrî rayîrî ano zuwan. Camus 
inî rayîran wina bewlî keno; rayîra 
yewin di merdimî vera tengey heme çî 
têwter veradano Homay. Rayîra diyin 
di merdim xu kişeno. Rayîra hirîyin 
di zî merdim vera heme çî micadeleyê 
heyat rê dewam keno. Camus mîyanê 
nê rayîran ra merdimo tor tenik xu 
kiştiş ra şino, merdimo tor pêt zî qa- 
ndê heyat di mendiş vera hem çî rayîra 
micadele ra şino bewlî keno. [2] 

Berfe zî zey luya ki istonik di ana 
zuwan, rayîrî Camus ra rayo hîrî’yin ra 
şina. Berfe verco wazeno sîlehê pîyê xu 
bido eskeran. Labelê eskerî sîleho kah- 
an nêwazenî, iney ser ra Berfe qaçaxçi- 
yan ra pey pere gerîyayîşê sîleh rê sare 
pirodana. Berfe axir, sîleho ki azadîya 
Temo bêaro, merdimanê xu di vînena. 
Serwaştenê fîlm vînîyeno. Labelê 
rayîra Berfe uca di nêqedîyeno. Gerek 
sîleh teslîm bi bo qereqol. Fîlm di 
yewna hadîseya absurt zî tîya di vecîya 
vernî. Sîleho ki bidiyo qereqol, gerek 
rayîran di geyrayîşê polis u eskeran di 
nêtepişyo. Qandê coy Berfe şivrey ra 


şina. Peyniya fîlm di na rayuneya zeh- 
metin qedîyena. Berfe u Jîyan wexto 
ki ageyrenî keye, Temo axir dew di 
nêbîyayîşê sîleh rê bawerî kerdîşê qo- 
mutan ser ra serbest veradîyayo. Berfe 
micadeleyê xu serfîrazîya qedînena. 
Heto bîn ra zî istoniko ki hetê Berfe 
ra qandê Jîyan vacîyeno zî qedîyeno. 
Peyniya istonik di lu zî yew micadeleyo 
pîl ra dima resena boçika xu. Derheqê 
micadeleyî ki hetê Berfe u lu ra diyenî 
di derhênerê fîlm Karabey wina vano; 
qandê mi vera heme dec u têngey rê 
dîyayîşê micadeleyê însanan muhîmo. 
[3] Qiseyê derhêner ra zî fam beno 
ki, bêşik mîyanê fîlm di çi esto muhîm 
nê bi, fîlm di çîyo muhîm na rayuneya 
zehmetin rê zerrîya xuya vecîyayîşê 
Berfe bi. 

Kurdî seranserê tarîx şayîya xu zî 
decê xu zî pey kilaman anî zuwan. 
Klamî heyatê Kurdan di yew cayo 
muhîm gênî. Bixususîyet demo qe- 
dexeyê zuwan di qandê qeçekan rê 
resnayîşê kultur di wazîfeyo pîl deng- 
bêj u hudermendan rê kewto. Klamî 
qandê Kurdan yew ca rê aît bîyayîş 
mojnenî. No wazîyet tor zaf Suner ra 
gerîyayîşê qiseyê Hedetoft u Hjort “ 
Keyeyê ma; tede şar, keye (may-pî) u 
merdimanê mayî kî ma înan di ‘eslî xu 
vînenî u çarçîwayê ca, bîyayîş u kultur 
di ma girediyayî yewbînan rê cuyenî, 
dinya di zewbîna ca di ma berîyê ci 
kenî u ma wazenî fina ageyrî ucayo”[4] 
ano zuwan. Klamî zî qandê Kurdan 
cayo mihefazayin u pawitiyinî” Qandê 
coy Sînemaya Kurd di muzîk zafî ra 
dîegetîko. Karabey zî fîlm teslîm keno 
denbêjan. Fîlm di dengbejî heme 
kes veyndanî, ameyîşê keyeyê xu u 
mojnayîşê micadeleyê heyat. 

Siberoja lcuçeyê ne diyar e 


hemû gelan, berxwedana çar parçê 
Kurdistan’ê ye.” 

6 Jinên kurd gelek mêrxasin’ 

Endamê YPG’ê da zanîn ku jinên 
YPJ’î di nav çepere şer de gelek çala- 
kin û hebûna wan hêzekê mezin dide 
şervanê YPG’ê jî. H.S, di berdewamê 
de wiha got: “Em bi hevra mewziyan 
de bûn. Mevziya me de hevala YPJ’î 
heval Berîtan bû. Hevalekî pir bihêz, 
biqûwet û germ bû. Berxwedana xwe 
de pir baş û geş bû. Me bi hev re şer 
dikir, em heman xwîşk û birayên hev 
bûn. Me li hemberê DAIŞ’ê şerekê pir 
xweş dikir. 

Ne tirs me de hebû ne tiştek din. 

Ti xof dilê me de tine bû. Hevalên 
me yên jin, ji me bêhtir bihêz bûn. 
Cesaretê wan ji me pir zêdetir bû. 
Baweriya min bi jina kurd heye. 

Jinên Kurd xîretin, bihêzin, zilmê li 
ser xwe qet qebûl nakin.” 


Şefê kafeteryayeke din Cengîz Ozkan jî dide zanîn ku angaştên ku goya 
ji ber çardaxan, çalakiyên hunerî nayêne kirin rexne kir û got: “Berê 
jî çardax hebûn lê çalakiyên hunerî jî dihatine kirin. Konsêrt dihatine 
lidarxistin, kermesên alîkariyan dihatine kirin, jinan berhemên xwe yên 
destkarî dihanîn pêşkêş dikirin, pêşangehên wêneyan û gellek çalakiyên 
din ên çand û hunerî dihatine kirin. Çardax ji bo van çalakiyan ne asteng 
in.” 

Di derbarê biryara şaredariyê ya ku ‘trafîk asê dibe û ji ber wê yekê 
ewê kuça hunerê ji trafîkê re vekin’ jî Cengîz Ozkan angaşt ku trafîka 


qada ofîsê bi vê rêbazê çareser nabe û ev hinceta şaredariyê ne di cî de 
ye. Ozkan da zanîn ku ew bi salan e li vê kuçeyê dixebite û ji destpêkê ve 
wî şahidiya hemû guherînên kuçeyê kirî ye û got: “Ji trafîkê re vekirin 
hincet e. Jixwe ev kuçe ji bo trafîkê xeter e, lewre binê kuçeyê otopark e û 
nabe ku li serê trafîk hebe. Pirsgirêka bingehîn ew e ku şaredar di derbarê 
kuçeyê de şaş têne agahdarkirin. Tê gotin ku li kuçeyê tîryak zêdebûne û 
fihûş tê kirin. Em heta niha rastî pêkhateyên bi vî rengî nehatine lê eger 
ev tişt hebin jî ev nabin hincet ku kuçe bê rûxandin û ji trafîkê re bê veki- 
rin. Rê û rêbazên din ku mirov dikare li serê nîqaş bike jî hene. 


Rêwitiya ji Kobanê heta Stenbolê 


Kobanê bo çar parçeyan li ber xwe dide 


Çimen Giimiiş 


Dayîka H, her wiha li ser pirsên me yên wekî jiyana li vir û li wir cûda- 
hiyên wê çine? kurdên li vir û li wir cûdahiyên wan çine? Jî wiha axivî, 
“Dema tu jiyana Kobanê bînî ber çavan û mêze bikî, li gorê min jiyana 
li vir ne jiyan e. Kobanê gelek ji vir baştir e. Kêfxweştir e. Li vir ji min re 
xerîb xuya dike. Gelê li vir kurdî nizanin ez tiştekê tirkî dizanim ew e. Lê 


di mijarê din de kurdê li vir rindin. Başin. Başê wan pir heye lê nezanên 
wan jî pir heye. 

Xwîşka H. F jî di derbarê Kobanê de çend gotin got. F got ku qet bawer- 
iya wan bi ketine Kobanê nîne û wiha berdewam kir, “înşella em ê Kobanê 
ji DAIŞ’ê re bikin cehennem û serkeftin tê ya me be.” 


Rexneyên dayîka Kobanê ji kurdên Balcûr re 


P iştî ku DAIŞ’ê berê xwe da 
Kobanê û egera karesateke 
mezin derket holê, li bajêr 
cûdakariyek çekdar û sivîlan nema û 
hemû şêniyên bajêr jî di nava refên 
berxwedanê de cîh girt. Li navçeya 
ku şerê li dijî DAIŞ’ê nêzî du mehan 
e didome de gelek nûçe û dîmenên 
taybet di çapemeniya cîhanê de têne 
weşandin. Bi taybetî jî şerwanên jin 
yên YPJ’î weke semboleke û bi cil 
û bergên leşkeri jî weke modayeke 
nû hatin naskirin û pejirandin. Şerê 
kurdan yê li hemberî DAIŞ’ê hemû 
cîhan li hemberî kurdan bêdeng 
kir û şerwanên kurd ji aliyê gelek 
gelên cûrbecûr ve bi rêzdarî têne 
pêşwazîkirin. 

Yek ji ciwanên kurd ku di nava 
şer de li gel YPG’ê cîh girt jî S.H’ê 21 
salî ye ku piştî birîndarbûnê derbasî 
Bakur dibe û niha jî li Stenbolê 
niştecî ye. S.H’ê ku ji destpêka şer 
de cîh digire û di heman rojan de jî 
birîndar dibe. Piştî ku zêde xwîn ji 
brîna wî diçe, derbasî Dîlokê dibe 
bo dermankirinê. S.H. niha tevî 
malbata xwe ya ku ji 6 kesan pêk tê li 
navçeyeke Stenbolê dijî û bavê wî jî 
hîn di nava şer de ye. 

S.H. beriya ku ragêşiya li Sûriyê 
destpê bike li Zanîngeha Şamê di 
Beşa Hiqûqê de û di pola destpêkê 
de xwandekar bûye. Piştî ku li 
Suriyeyê ragêşî her diçe gur dibe û 
dizivire şerekî navxweyî, rewşa her 
kesî û her tiştî diguhire û derfetên 
xwandinê jî namînin. Piştî vê H.S. 
vedigere Helînc a girêdayî Kobanê. 

Ji ber aborî û rewşa ku her têk diçe 
birayê wî yê mezin bo xebatê derbasî 
Tirkiye’yê dibe. 

‘Me dixwest em wan dîl 
bigirin û kurdên bi wan re bigu- 
herînin’ 

Beriya ku tevlî şervanan bibe jî 
H.S. li zanîngehê di nava rêxistina 
ciwanên kurd de cîh digire. Dema ku 
DAIŞ’ê di tirmeha borî de Kobanê 
dorpêç dike H.S. yekser beşdarî 
YPG’ê dibe û li hemberî DAIŞ’ê tevli 
şerê parastina Kobanê dibe. H.S ku 
di vî şerî de birîndar bû, ji bo der- 
man bibe derbasî Bakûrê Kurdistanê 


bû û ji vir jî hate Stenbolê. 

‘Berxwedana Kobanê ya hemû 
kurd û Kurdistanê ye’ 

Şervanê gelê Kurd S.H, wek qeh- 
remanekê tekoşîn da û her wiha di 
nav tekoşîna gelê Kurd de birîndar 


bû. Birîna wî hat emeliyatkirin, niha 
li mala xwe, li benda birîna wê baş 
bibe û bi lez bigihije hevalên xwe yên 
niha li Kobanê şer dikin. H, di der- 
barê tekoşîna gelê Kurd û berxwedan 
a Kobanê wiha dibêje, “Berxwedana 
Kobanê ya gelê Rojava, berxwedana 


‘Ez niha pir teng im ku ez li vir 
îm 

Pirsa me “dîsa tiştek wiha hebe tu 
yê dîsa biçî şer yan na” re H.S, wiha 
bersiv da, “Birîna min biçekî baş be, 
ezê demekê nêz de biçim û bigihîjim 
hevalên xwe. Ez niha pir teng dibim 
ku ez li vir im. Ez pir dixwazim biçim 
li cem hevalê xwe alîkarê wan bikim 
û şer bikim.” 


‘Nexweşiyê cûda û gelek girai 
di dayîk de hene’ 

Dayika şervanê YPG’ê H. M jî di 
derbarê nexweşiya xwe de agahî 
da. Dayîk H, yê ku demekê dirêje 
nexweşiya gurçikê, ya dilê û ya şekirê 
pê re heye û gurçikekê wê jê kirine. 
Piştî pêvçûnên li Kobanê, falinc li 
dayîk xistiye û rewşa wê gelek xerab 
bûye û ketiye xeterê. 

Bavê zarokan niha li Kobanê 
şer dike 

Dayîka H, got ku ji bilî gelek 
xizmên wî niha hevserê wî li Kobanê 
di nav şer de ye û wiha berdewam kir, 
“Bavê zarokan li wir e. Agahiyê me 
zêde jê nîne. Ew di wir de di nav şer 
daye. Ez niha nizanim ka rewşa wî 
çiye. Kurê min wiha birîndar bû ma 
ji kurê min çêtir e bila here şer bike. 
Dibê zarokên min birîndar bûne ew ji 
zarokê min baştir nîne. Ev çar mehe 
min bavê zarokan neditiye.” 


<$> 


Esnaf biryara şaredariyê qebûl nakin 

g? Gelo wê Kuça Hunerê birûxe? 


L 


Kaiê Badî-Amed 

i Amedê nîqaşên li ser çawa- 
niya siberoja Kuça Hunerê 
didomin. Şaredara Bajarê 
Mezin Gulten Kişanak da zanîn ku 
teqez ewê çardaxên ku kuçeyê dagir 
kirine bêne rûxandin. Li alî din jî 
xwediyên kafetêryayan didin zanîn 
ku di 2006’an de şaredariyê peymana 
cihê çardaxan bi wan re îmze kirine 
û ji 2011’an bi şûn ve ev payman 
nehatiye nûkirin. 

Şaredariyê 15 roj qewl da kaf- 
etêryayan 

Kuça Hunerê ya ku di 2001’an 
de ji alî Şaredariya Yenîşehîrê ve bi 
mebesta zêdekirina qadên şênayî û 
pêkanîna çalakiyên hunerî hatibû 
pêşnûmakirin, di nav demê de veg- 
uherî û bû kuça kafetêryayan. Yek ji 
xwediyên kafetêryayê V. K. ku nax- 
waze navê wî bê aşkerakirin dide da 
zanîn ku, di 2006’an de şaredariyê bi 
xwediyên kafetêryayên ku dixwestin 
çardaxan damezirînin re peyman 
çêkirin û li gor van peymanan di nav 
demê de hemû kafetêryayan ji xwe 
re çardax damezirandin. V. K. bi bîr 
xist ku qewlê wan peymanan heta 
sala 2011’an bûye û piştî 2011’an 
şaredariyê van peymanan nû nekirî 
ye. V. K. diyar kir ku li gor van 
peymanan hemû kafetêryayan ji bo 


çardaxên ku damezirandine baca 
heqê çardaxan didane şaredariyê lê 
piştî 2011’an, ji ber ku peyman ne- 
hatin nûkirin xwediyên kafetêryayan 
jî bacê nedane şaredariyê. V. K. dide 
zanîn ku Serokatiya Beşa Ragihand- 
inê ya Şaredariya Bajarê Mezin di î’ê 
Kanûnê de Biryarnameya Rûxandina 
Çardaxan ji xwediyên kafetêryayan 
re şandiye û li gor vê biryarnameyê 
divê xwediyên kafetêryayan heta 15’ê 
Kanûnê çardaxên xwe rabikin û eger 
ranekin wê şaredarî van çardaxên 
wan birûxîne. 

Me xwest em di derbarê mijarê 
de bi Serokê Beşa Ragihandinê ya 
Şaredariya Bajarê Mezin a Amedê 
Hikmet Altûg re jî hevdîtinekê bikin, 
lê belê Hîkmet Altûg ragihand ku di 
derbarê mijarê de ew ne rayedar e û 
ewê nekaribe bersiva pirsên me bide. 


Kesên debara xwe ji kuçeyê 
dikin tengezar in 

Cengîz Ozkan di dawiya axaftina 
xwe de fikarên xebatkarên ku debara 
xwe ji kuça hunerê dikin anî ziman 
û diyar kir ku bi rûxandina kuçeyê 
re wê piraniya kefetêryayan top 
bihavêjin û gellek karmendên ku li 
van kafetêryayan dixebitin bê kar 
bimînin û wê nekaribin debara xwe 
bikin. Ozkan got: “Eger ev biryara 
şaredariyê pêk bê ezê ji bêçarî ji 
Amedê koç bikim û biçime bajarekî 
rojavayê Tirkiyeyê. Ji bilî min gellek 
kesên din jî ji ber vê biryarê tengezar 
bûne û di nav fikaran de ne. Ji ber vê 
yekê em dixwazin şaredarî vê biryara 
xwe careke din di ber çavan re derbas 
bike û rêbazeke ku ziyanê nade tu 
kesî bibîne.” 


Kişanak: Emê ji gel bipirsin 

Di derbarê mijarê de Şaredara Ba- 
jarê Mezin a Amedê Gulten Kişanak 
jî di daxuyaniyeke çapemeniyê de 
da zanîn ku di her platformê de ev 
mijar derketiye pêşberî wan û gel 
doza guhertina kuçeyê li wan kirî ye. 
Kişanak, diyar kir ku ew her car bi 
gazinên weke; ‘Kafetêryayan hemû 
qadên şênahiyê dagir kirine, parkên 
zarokan veguhestine çardaxan û êdî 
di nav kuçeyê de rêya meşê nemaye’ 
rû bi rû dimînin û got: “Ji ber van 
fikaran me jî biryar da ku em kuçeyê 
biguherînin’ Kişanak di derbarê 
biryara ku wê kuçe ji trafîkê re bê ve- 
kiri de jî da zanîn ku ew ji pêşniyazan 
re vekirî ne û ew dixwazin li gor dax- 
wazên gel kuçe ji nû ve bê sererast- 
kirin. Kişanak got: “Em dixwazin vê 
pêvajoyê bi hev re bimeşînin. Em li 
ser tu kesî tiştekî ferz nakin û emê 
nehêlin ku tu kes ji vê pêvajoyê ziyan 
bibîne. Em dixwazin vê pêvajoyê bi 
şêweyeke demokratîk bimeşînin û 
kuçeyê ji bo xizmetê li gel bike bikar 
bînin.” 

Kişanak, da zanîn ku kuçe bi 
rewşa xwe ya niha weke kuçeyeke 
wenda û dagirkirî ye û di derbarê 
çawaniya veguhestina kuçeyê de ewê 
ne ji kesên ku kuçeyê dagir kirine, ji 
dînamîkên Amedê û gelê Amedê bi- 
pirsin û li gor daxwazên wan kuçeyê 
biguherînin. 

R iha, bi navekî din bajarê pêx- 
emberan. Li bin her kevirekî 
Rihayê rêçên efsaneyekî heye. 
Li gor efsaneyên pîroz Hz. Adem li vir 
cot kiriye, Hz. Eyûb, Hz. ilyas û Hz. 
Îbrahîm li vî bajarî jiyane. 

Li gor dîroknûsê Ereb Ebul Farac, 
Riha tevî şeş bajarên din piştî Tofana 
Hz. Nûh ji alî yezdan ve hatiye da- 
mezrandin. 

Riha nawendekî bawermendên ola 
Îsewî ye jî. Alfaba Suryanî li vir hatiye 
keşfkirin, îsa Pêxember vî bajarî 
ziyaret kiriye. 

Erdîma Rihayê ji ber ku destdide 
rûniştvaniyê û li ser rêyên bazirganiyê 
ye, ji demên kevn ve nawendeke 
şaristaniyê ye. Piştî ku bazirganiya 
nav Asya û Awrûpayê destpêkir û rêya 
hevreşim vebû, biha ya Rihayê jî zêde 
bû. 

Erdnîgar 

Riha di nav hêlîlarên 36 û 38 û di 
nav hêlîpanên 37 û 40an de cîh digre. 
Pîvana xaka bajêr 18 hezar û 584 km 2 
ye. Riha li Kûrdistanê di warê pîvana 
axa xwe de, yek ji bajarê herî fireh e. 
Axa Riha yê rast e û çiyayê bilind û 
asêjî lê tinene. 

Ji xaka bajêr % 22 bilindahî ye. 
Quntarên Çiyayê Torosên rojhilat 
di nav tixûbên bajêr de derbas dibe. 

Di axa Rihayê de girê herî bilind li 
Çiyayê Qerece ye û 1919 metre ye. Ev 
volkana tefandî li rojhilatê bakûrê 
bajêr e. Çiyayê Qerece ji dûrî ve wek 
hêkekî tê xwanê û li ser rûyê çiya ke- 
virên bazalt ê tarî reşandî ne. Çiya di 
nav Riha, Amed û Mêrdînê de sînor 
e. Çiyayê Rihayê ê din jî evin: Çiyayê 
Germûş, Çiyayê Arat, Çiyayê Nemrûd 
û Çiyayê Şebek. Di Deşta Wêranşarê û 
Harranê de jî gelek gir hene. 

Deşt 

Xaka Rihayê ji % 16 deşt û ji % 61 
yek jî plato ne. Li deştên dewlemend 
ê Rihayê kiştûkal tê kirin û berhemên 
wek genim, ceh, nîsk, pembû û fêki- 
yên wek trî tê çandin. Deştên Rihayê 
perçên Mezopotamya Jorînin. Li 
başûrê Rihayê Deşta Harran, Deşta 
Wêranşar û Deşta Sirûcê heye. Pîvana 


Bajarê pêxemberan 



van deştan ji 4500 km2 zêdetir e. 

Li jora Rihayê jî, deştên Hîlwan, 
Heweng û Siwêregê hene. 

Piştî avakirina bendava GAP’ê ev 
deştên ziva gihîştin avê. Ev axên 
bixêrûbêr bi temamkirina erx û 
tesîsên avdanê wê li heremê bibin de- 
poya berhemên kiştûkalê. Ji niha ve li 
Deşta Harranê 30 hezar hektar ax tê 
avdan û li zêwiyên avî pembû tê çinîn. 
Piştî salên I995an her diçe nîsbeta 
ajotina vî nebatî zêdetir dibe. 

Li aliyekî din rewşa xebatkarên 
zêrê spî, yanê pembû xerab e. Bi de- 
hhezaran karkerên pembû di şertên 
nebaş de û bi dirawên kêm, nanoziko 
dixebitin. 

Nav 

Çîroka navê Rihayê wek dîroka ba- 
jêr tevlîhev û kûr e. Navê herî kevn ê 
bajêr Edesa ye. Ev nav heta b.z salên 
30o’an dirêj dibe. Navê Edesa ji alî 
Selevkos ve li bajêr hatiye danîn. Di 
salên 200’an de Qralê Bîzansî Antîo- 
qos navê xwe li bajêr kiribe jî, demek 
şûnde navê wî hatiye jibîrkirin. 

Li ser navê îro, yanê li ser peyva 
Rihayê gelek iddia hene. Li gor vê 
navê Riha ji zimanê Suryanî, ji peyva 
‘Orhaî’ tê. Eslê ‘Orhaî’ jî, ji Erebî, ji 
peyva ‘Vûrhaî’ tê, ku wate ya wê Ava 
Pir’ e. Herwiha hin kes navê Rihayê bi 
peyva Yûnanî ‘Osroene’, hin kes jî bi 
peyva Latînî ‘Orpeî’ ve girê didin. 

Bajêr niha ji alî Kurdan wek Riha, 
ji alî Tirkan jî wek Urfa tê binav kirin. 
Gelê Rihayê di dema Şerê Cîhanê ê 
Yekem de li dijî dagirkerên Frensî 
berxwedabûn. Di sala 1984’an de Me- 
clîsa Tirk ji ber vê yekê, navê Rihayê 
wek ‘Şanliurfa’ guhert. 

Dîrok 

Li ser xaka Rihayê b.z di navbera 
salên 2000 û 1300’an de rêçên 
şaristaniya Hûrrî-Mîttanî tê dîtin. 
Piştî salên nooan Hititiyan êrişê Mît- 
taniyan kir û ev şaristanî pelişandin. 
Di van salan de girseyên Aramî koçi 
Mezopotamya yê kirin. Aramiyan li 
Kurdistanê qraliyêtên biçûk avakirin. 
Li Rihayê jî bi navê Bitadîni hereme- 
ke serbixwe damezirandibûn. Piştre 

hukumdarên Asûriyan Salmanasar 
heremê bidest xist. B.z di sala 6oo’an 
de ku Medan Dewleta Asûrî ruxand, 
hemû Kurdistanê, herwiha Rihayê 
jî bidest xistin. Piştî desthilatiya 150 
salan, Med têkçûn û Riha bi dorê ket 
destê Babîlî û Persiyan. Persî li her- 
emê heta hatina îskender man. Piştî 
ku îskenderê Mezin b.z di sala 323’an 
de mir, fermandarê wî Selefkos li Ro- 
javayê Kurdistanê dewletekî avakir. 
Serdestiya Romayî û Bizansiyan li 
herema Rihayê p.z heta sefera Artêşa 
îslamê dewam kir. Riha di vê navberê 
de çend caran ji alî Misirî û Sasaniyan 
ve hat dorpêçan û dagirkirin. 

Di van salan de Nasturiyos ku 
serkeşiya nazariya dîafîzitiyê dikir û 
digot; 4 Hz. îsa ne yezdane, lê însan 
ê’, ji Dêra Rihayê piştgirî digirt. Di 
demên paş de ramanên Nasturiyos 
di nava Asûriyan de wek mezhebekî 
belawbû. 

Riha di sala 639’an de ji alî ferman- 
darê Ereb Ebu Ganem ve hat dagirki- 
rin. Di dema Xelife Hîşam de li Deşta 
Rihayê erxên avdanê hatin çêkirin û 
di warê dewlemendiyê de biha Rihayê 
zêde bû. Piştî salên 900’an êrişên 
Bizansê li herêmê zêdetir bû. Riha 
di vê pêvajoyê de di navbera Selçûqî, 
Xaçî, Artûqî, Eyûbî, Moxolî, Memlûkî, 
Aqqoyînî û Sefewiyan de dest guhert. 

Di sala 1517’an de jî bajêr ji alî 
Osmaniyan ve hat girtin. Di dema 
desthilatiya Osmaniyan de, di salên 
1587 û 1599’an de dû car li dijî stemên 
rejimê serhildan çêbûn. Di dema van 
bûyeran de bajêr hat talankirin. Riha 
di vê demê de wek sancaxekî bi Hele- 
bê ve girêdayî bûye û şêniya nawenda 
bajêr nêzî 15 hezar û ji sisêya yekê wê 
jî Isewî bûne. 

Piştî Şerê Cîhanê ê Yekem ku di 
sala 1918’an de qediya, di 25’ê Sibata 
1919’an de Riha ji alî Artêşa Îngîlîz 
ve hat dagirkirin. Îngîlîzan di 30’ê 
Cotmehê de heremê dewrê Frensiyan 
kirin. Gelê bajêr li dijî Artêşa Frensî 
serhilda. Di encama berxwedanê de 
pevçûnên xedar derketin û Artêşa 
Frensî di 4’ê Hazîran’a 1920’an de ji 
bajêr vekişiya. 

Piştî berxwedana Rihayê ku Ke- 
malîstan sozên dabûn kurdan bicîh 
nanîn, welatparêzên Rihayî serhil- 
dan. Di vê demê de Kûrdistan Teali 
Cemiyeti li heremê dixebitî. Gelek 
welatparêzên Rihayî jî tevlî xebatên 
cemiyetê bûbûn. Di nav wan de bi 



îsot 


îsot ji bo Rihayiyan 
nebatek e, ku lezzet dide 
jiyanê. Her malbat salane 
200’an jî 300 kîlo îsot 
duxwe. îsota Rihayê wek 
a tu derê ye. Rihayî îsota 
xwe nafroşin kesên din. 
Amadekirina îsotê karekî 
zahmet e. Damarên îsotê 
di nav rûn de yek bi yek 
tên pakij kirin. Jinên ku 
vî karî dikin, 15 roj destên 
wan dişewite. îsota Ri- 
hayê ne toz e, pûl pûl e. 


piranî serokên Eşîra Millî hebûn. 

Di encam de hêzên Eşîra Millî di 
Hazîrana 1920’an de, Deşta Harranê, 
navçên Wêranşar û Siwêregê bidestx- 
istin. Herem demekî di destê serhil- 
deran de ma. Piştî ku eşîrên alîgirên 
Kemalîstan, bi Tirkan re hevkarî 
kirin û êrişê welatparêzan kirin, ew jî 
vekişiyan Rojavayê Kurdistanê. 

Muze 

Muze ya Rihayê di sala 1961’an de 
hat vekirin. Li ser 1500 metreqareyî 
ye. Di muzê de sê beşên arkeolojî, 
beşekî etnografî û beşên depo, la- 
baratûwar û fotoxrafxane hene. 

Berhemên li baxçe tên teşhîrkirin, li 
gor rêza kronolojîk hatine bikeyskirin. 
Di nav wan de sitûn, serê sitûnan, frîz, 
kîtabe, peyker û peykerên biçûk hene. 
Dîsa li baxçê muzexanê, nivîsarên 
ku ji demên Selçûqî û Osmaniyan, 
li Wêranşarê, Belqîs, Harran û 
Yanmtepe hatine dîtin, hene. Halê 
hazir niha li muze ya Rihayê 14.193 
hev berhemên arkeolojîk, 1878 hev 
berhemên entografîk, 35. 613 hev 
sîkkke, 3 hev tablet, 862 hev mor û 
pirtûkek destnivîs, tê parastin. 



hinek ji bo firotinê, hinek ji bo stend- 
inê, hinek ji bo karkirinê, hinek jî ji 
bo temaşekirinê, li kolanên teng belav 
dibin. Xirecira ev kuçên teng û deng 
û liva însanan heta ku tav bikşe bin 
ewrên tarî didome. Heta şefeqekî din, 
bêdengî sûka Rihayê dagir dike. 


Sûk 

Sûka Rihayê hîn jî wek wek tas- 
wîrekî alema çîroka ye. Şeveqan bi 
hezaran kes, her yek bi armancekî, 


Keleh 

Wek hemû bajarên Kurdistanê li 
Rihayê jî kele hene. Kela Rihayê li ser 
çiyayê başûrê Gola Xelîlulah e. Bakûrê 


kelê li ser zinnarên bilind, aliyên din 
jî, ji alî çalên kûr ê parastinê ve hatine 
dorpêçan. Tê hezrkirin ku kele b.z 
di salên 300’an de, ji alî Selokîdan 
ve hatiye damezirandin. Kele di sala 
814’ên p.z jî, di dema Abbasiyan de ji 
nûh ve li ser bingeha kevn carek din 
hatiye înşakirin. Kele di dema Selçûqî, 
Memlukî, Eyûbî û Osmaniyan de 
hatiye tamîrkirin. 

Mizgefta Mezin 

Li cîhê Mizgefta Mezin di demên 
kevn de paristgeheka Cihûyan, yanê 
sînagogekî hebûye. Sînagog, piştî 
sedsala 5an bûye dêr û bi navê, ‘Dera 
Stefanê Ezîz’ hatiye naskirin. Ji ber 
sitûnên mermer ê sor jî di nav gel 
de wek ‘Dêra Sor’ hatiye binavkirin. 
Hin dîwarên vê dêrê, hin sitûn û hin 
serê sitûnan û birca zengil a heştgoşê 
ku îro wek minare tê bikaranîn, hîn 
jî li ser piya ye. Mizgefta mezin tê 
têxmînkirin ku di dema Zengiyan de 
di salên H70an de hatiye înşakirin. 
Nivîsarên mizgeftê li ser tamîratên di 
demên cûrbecûr de agahî didin. 

Bajarê Şûayb 

Li xaka Rihayê dewerekî dîrokî û 
efsaneyî xerabeyên Bajarê Şûayb an 
jî bajarê Sodome. Evder di pirtûka 
pîroz incilê de jî derbas dibe. Li gor 
efsanêyan Hz. Ibrahîm û Hz. Lût li 
welatê Kenaniyan dijin. Ji ber xelayê 
her yek berê xwe didin deverekî. Hz. 
Lût tevî qewmê xwe tê Kurdistanê 
û li vî bajarî konê xwe datîne. Piştî 
demekî qewmê Lût ji yezdan dûr 
dikeve. Dînê xwe jibîr dikin û dikevin 
pey zewq û sefayên dunyewî. Yezdan 
dû melek dişîne cem Lût û jê re dibêje 
ku wê bajarê Sodom û Gomora yê 
xerabike. Lût an ji bi navê xwe yê 
din Hz. Şûayb, xwe diavêje xwedê, lê 
rûniştvanên bajêr, yanê qewmê wî, wî 
guhdar nakin. Lût li ser vê yekê tevî 
malbata xwe ji bajêr bardike. Paşê 
yezdan bajêr li ser serê niştecihan 
xera dike. Ew bûyer di incila Lûqa di 
beşa 17 û 29’an de jî derbas dibe. 

Bermayiyên Bajarê Şûayb ji Rihayê 
45 kilometre dûr e. Li vê derê li ser 
sedan qebrên ku ji kevirên brandî 
hatine çêkirin, avahî hatine înşakirin. 
Li derûdora vî bajarê fireh hîn jî rêça 
dîwarên sûrê tên dîtin. Li xerabeyên 
bajêr şikeftekî wek ‘Meqamê Hz. 
Şûayb’ tê naskirin û ji alî gelek kesî ve 
tê ziyaret kirin. 


Kiftexaf 


Sifra Xelîl Îbrahîm, sergotineke Rihayiya ye. Riha peytexta xwarin û 
vexwarinê ye. Di mitbexa Kurdistanê de yek ji devera herî dewlemend e. Li 
Rihayê dû xwarinên sereke kebab û kifta xav e. Gelek curên kebabên Rihayê 
hene. Helbet tev jî tûjin. 

Kifta xav jî di nav xwarinên Rihayê de cîhekî taybetî digre. Kifte ji îsota 
Rihayê tê çêkirin. Kifta xav li Rihayê wiha dengdar e ku li ser efsane jî hene. 

Di dema Hz. Îbrahîm de nêçîrvanekî xezalekî digre tîne malê. Ji jina xwe 


duxwaze ku ew xezalê bipêje. Lê li malê êzing tûneye. Li derûdorê jî ne êz- 
ing, ne çilo, ne jî tiştekî şewitandinê nema ye. Nemrûd ji bo ku Hz. Îbrahîm 
pê bişewitîne, li derû dorê hemû dar û, êzing û çilo û qirşikan civandî ye. 

Li ser vê yekê jina nêçîrvan, perçeyekî goştê bêrûn ji hêta xezalê jêdike û li 
ser kevir dihelisîne. Vî goştê helisandî jî tevlî bulxir, îsot û xwey dike. Bi vî 
awayî, ji roja ku Nemrûd, Hz. Îbrahîm davêje nava agir, kifta xwav dertê 
holê. 

Kusî-Kurd 


Kusiyê çapemenî û sînemaya lcurd 


Roger Ehmed 


R êvebirên Komeleya Sînemager 
û Televîzyongerên Kurd 
(Kusî-Kurd) a ku ji bo 
pêşxistina çapemenî û Sînemag- 
eriya kurd hatî damezrandin ji bo 
BasNûçe yê axivîn. Serokê Kusî- 
Kurd’ê Salih Silêmanî û alîkarê wî 
Tûrabî Yalwaç bi taybetî bal kişandin 
ser rola çapemeniya kurd. 

Komeleya Kusî-Kurd’ê li Enqereyê 
ji alî gelek xebatkarên çapemenî, 
televîzyongerî û sînemagerên kurd ve 
ji bo pêşxistina çapemenî û sînemag- 
eriya kurd di mehên borî de hatibû 
vekirin. Herwiha Serokê Kusî-Kurd’ê 
Salih Silêmanî got ? “Divê çapemeniya 
kurd berjewendiyên netewî, ber- 
jewendiyên kurdistanî biparêzin. 
Çapemeniya kurd bi partîzanî te- 
vdigere. Gelek caran berjewendiyên 
Kurdistanê nadin ber çavên xwe. 
Komek dev diavêje koma din. Xwe 
didin ber hev. Gelek caran karê wan 
hevreşkirin e. Divê çapemenî nebe 
kujerên partiyên din, çapemeniya 
din.” 

66 Enqere heta niha ji bo kur- 
dan navenda tirsê bû.” 

Silêmanî got niha bi tenê ew dersên 
3 zaravayên kurdî, zazakî, soranî û 
kurmancî, didin. Lê bi vekirina vê 
komeleyê wan 3 armanc dane ber 
xwe û wisa pêde çû: “Me bi vê yekê 
negot ku em bi tenê dersên kurdî bi- 
din. Me 3 armanc dane ber xwe; yek: 
Perwerde yanî qursên zimên, qursên 
bêjeriyê, qursên şano, muzîk û sîne- 
mayê. Dudu: Şeva xelatên medyayê 
em ê li dar bixin. Ji bo medyaya 
kurdî evtişt jî pêwîst in. Sisê: Li En- 
qerê em ê festîvala fîlmên kurdî li dar 
bixin.” Silêmanî ji bo damezrandina 
Kusî-Kurd’ê ya li Enqereyê jî got; 
“Jixwe li kurdistanê tiştên wisa hene. 
Li metropolên mezin jî divê kurd bo 
armancên xwe bixebitin. Lewra kesên 
xwendî, yên gihiştî li metropolên 
tirkan in. Meriv gava dinêre profîla 
kurdên Enqerê, xêjî yên li navçeyan, 
ji yên din cudatir e. Li Stenbolê 
her cûre kurd hene. Li îzmirê dîsa 
wisa ye. Lê li Enqerê ev rewş biçekî 
diguhere. Bi piranî xwendekarên za- 
nîngehan û karmendên bûrokrasiyê 
ne. Ji ber ku ev dera ji bo kurdan 
navenda tirsê bûye kurdan heta niha 
ti saziyên wisa ava nekirine. Belê sazî 
hene. Lê saziyên ku her cûre kurd 
herinê tune ne. Me jî xwest em vê 
yekê bikin.” 

Silêmanî diyar kir ku ew bi ti awayî 
ne girêdayî ti alî û partiyan in û got; 
“Lê ji me be em girêdarî tevahiya hêz 


1 



û rêxistinên kurdan in. Di nav me de 
kurdên ji her aliyên kurdewar hene. 
Eger ku saziyeke me ya wisa heye bê 
gûman e ku ew bi xêra berxwedan û 
têkoşîna PKK’ê ye. Bi xêra berxwe- 
dana Kobanê ye û her wiha bi xêra 
berxwedana hêzên kurdistanî tevan 

55 

Herwiha Alîkarê Rêvebiriyê Tûrabî 
Yalwaç jî diyar kir ku têkiliya wan 
û saziyên din ên kurdan 

baş in û bal 
kişand ser 
zehmetî û 
kêşeyên 
xebatkarên 


çapemem- 
ya kurd û 
g°t: “Li 
hemû 
cîhanê, 
her pîşe 
xwedî sendiqa 
ye. Ji xwe ji ber ku em 
komeleya vî karî ne em ê dest 
biavêjin vê meseleyê jî. Niha em 
nû ne. Hîn jî çavên me venebûne. 

Ku rojnamegerekî kurd her ku li 
kuderê rastî êrîşan bê em ê wê yekê 
şermezar kin û em ê van tiştan 
bişopînin. Di rewşên wisa de divê 
em bêhtir zîzdar bin. Jixwe armanca 
me ew e ku em çapemeniya kurdan 
bînin asteke baş. Kêmaniyên wan jî 
derxînin holê. 


di 


66 Lê li amedê jî ziman < 
êrîşê de ye” 

Yalwaç qala kêşeyên wan ên 
aboriyê jî kir û got: “Me heta niha 
ji berîka xwe da. Em ê heta salekê 
jî ji berîka xwe bixwin. Belê wan 
hevalan di serî de her yekî 1000 TL 
dan lê hîn jî em her yek serî mehê ji 
berîka xwe 400-500 TL pere didin. 
Kiraya me heye, xebatkareke me 
heye. Lê em li benda tevahiya alîkarî 
û pişgiriyên sazî û dezgehên kurdan 
in. Her cûre endamên fikr û îdeolo- 
jîyê dikarin werin. Tekane şerta me 
kurdistanîbûn e. Lewra em jî ajalek 
kurdistanê ne. Em kusiyê kurdistanê 
ne. Daxwaza me ev e ku kesên kurd- 
istanî werin vir û xizmeta kurdistanê 
bikin.” 

Yalwaç got, “Ji bo yekitiyê divê her 
kes hay ji zimanê xwe hebe. Yek li 
kurdî xwedî derkevin. Bi vî awayî hay 
ji zimanê xwe hebin. Ya din wexta ku 
parçeyek kurdistanê, an jî rêxistin û 
partiyeke Kurdistanê bû mijar bila 
ew baldar bin. Bila ne cudaxwaz bin. 
Bila zimanekî yekgirtî, yekî hevgirtî 
bi kar bînin. Li kobanê û şingalê 
welat di bin êrişê de ye. Lê li amedê jî 
ziman di bin êrîşê de ye. 


Komeleya ku li Enqere‘yê bi hevkariya gelek 
kesên têkildarî medya û sînemayê hat avakirin, 
li ser çand, ziman, sînema û medyayê dest 
bi xebatan kir 


“Divê em bi derfetên pergalê 
xizmetî lcurdistanê bikin.” 


Salih Silêmanî diyar kir 
ku Komeleya sînemager û 
televîzyongerên kurd (Kusî-Kurd) 
ji alî 8 kesên ku di qada medyayê 
de dixebitin ve hatiye damezrandin 
û serpêhatiya vê komeleyê wisa 
destnîşan kir: “4 sal in ku ez li En- 
qerê Rojnamegeriyê dikim. 2 salên 
vê li enqerê bihurîn. Herwiha min 
di van 2 salên xwe de dît ku gelek 
kurdên xwe gihandî, yên entelek- 
tûel hene li vir. Hemû jî kurdewar 
in. Têgihiştî ne. Lê belê haya wan 
ji hev tune bû. îcar me got em 
hefteyê carê li gel kurdekî nas bi 
hev re bicivin û suhbetê bikin. Me 
dest pê kir mesela ji kurdistanê 
helbestvanek, siyasetmedarek an jî 


hunermendek dihat me xwe digi- 
handê û me digot; Hûn jî beşdarî 
me bin. Em li vir 20-30 civan hene. 
5-6 mehan wisa dom kir. Lê dû re 
me dît wisa nabe û me biryar da 
ku em ciyekî xwe vekin û me got 
em giş xebatkarên medyayê ne û 
me got em bi awayekî fermî bikin û 
me got divê em bi derfetên pergalê 
xizmetî kurdistanê bikin. Her 
wiha bi me pere diviya û ji 8 kesên 
damezrîner me her yekî mîlyarek 
stand. Me her tişt amade kir û min 
rêznameya me jî bi kurdî amade kir 
û min da ciyên têkildar. Lê gotin ev 
nabe. Lê dawiya dawî ew ji ber gefa 
‘pêvajoya aşitiyê’ mecbûr man ku 
rêznameya me qebûl bikin.” 

Seyîd Riza 


Piştgiriya Araradê dikir 




Mehmet Giiltekin 


in tay- 
betiyên 
dîrokî 
ên herdu herê- 
man henin ku 
dişibin hevdu. 
Herdu herêm 
jî di sedsalên 
bihûrî de xwedî 
rêvebiriyên 
xweser bûn; 
sancaqa 

Bazîdê ji hawirdora çiyayên Agirî 
heta Milazgirê û Xinis-Tekmanê di 
bin hukmê mîrê kurdan ên ji eşîra 
Zîlan de bû. Sancaqên Çemişgezek û 
Pertegê jî warê kal-bavên kurdên Der- 
sîmê bûn. Ji beriya sedsalan pêve li 
herêma çiyayên Agirî li dijî dewletên 
Osmanî, îran û Rûsya‘yê gelek ser- 
hildan qewimîn ku ew bi piranî wek 
serhildanên Celaliyan navdar bûn. Li 
Dêrsîmê jî ji destpêka sedsala 19‘an 
pêve gelek serhildênn dijî Osmaniyan 
rûdan. 

Ji ber ku ji destpêka sedsala 19‘an 
pêve ev hersê dewletên hawirdor 
gelek êriş û zordarî li ser kurdên 
Kafkasya başûr û Serhedê meşandin 
pir eşîr û komên ji niştecihên navçeyê 
berbi rojavayê koçber bûn. Eşîra 
Keçelan ku niha jî 12 gundên wan li 
hêrema Bazîdê girêdayî Celaliyan in, 
parek ji wê beriya nêzikî 200 salan 
hatiye Dêrsimê, li wir cîwar bûye û 
keteye bin baskê konfederasyona Şêx 
Hesenan. Komek ji eşîra Heyderan 
jî, kîjan hê jî yek ji mezintirîn eşîrên 
herêmên Agirî, Wan û Qeleniya îranê 
ye, di wê heyamê de koçberî Dêrsîmê 
bûye. 

Piştî ku serbazê artêşa Tirkiyê 
Zûhtu Gûven bona beşdarbûna di 
şerê dijî Kurdên Agiriyê di 11. tîrmeha 
1929 an de ji Zonguldaxê berbi Er- 
ziromê rêdikeve û digihêje bihurên 
çiyayên Kopê, ew li wir rastî leşgeran 
tê ku ew li pey çil şerkarên Kurdên 
Dêrsîm ketine. 

Dema Zûhtû Gûven dijihêje herêma 
îdirê agahdar dibe ku ji du salan pêva 
ye ku li wê herêmê serhildaneke gele- 
kî berfireh li dijî dewletê dimeşe. Hin 
di gulana 1926‘an de Îbrahîm Axa 
Heskîzade serî li hember daxwaza 
dewletê ya sirgûnkirina wî derket, tev 
pismam û hevalên xwe agirê azadiyê 
li çiyayên Araratê vêxist û serokatiya 
berxwedanê meşand. Dema giregir, 
serokeşîr û şervanên ji serhildana 
sala 1925‘an yên ku xwe nedabûn 
destê dewletê xwe spartin çiyayên 
Araratê ev herêm bû navendeke nû a 
serhildana azadixwaziya kurdan. 

Piştî ku di destpêka sala 192/an 


de rêxistina Xoybûnê hat avakirin 
û Xoybûnê îhsan Nurî Paşa tev bi 
komek şerkaran ve şiyand Araratê 
berxwedan bihêztir bû, Komara 
Araratê hat damezrandin, Îbrahîm 
Axa bi nişana Xoybûnê wek serok, 
îhsan Nûrî Paşa fermanrewayê giştî, 
berpirisyarên herêman û serokên 
desteyên şerkaran hatin hilbijartin, 
al û sirûda kurdî hatin bilind kirin û 
rojname û belavok hatin weşandin. 
Serbaz Zûhdû Gûven di bîranînên 
xwe de, yên ku nivîskar Rohat 
Alakom di pirtûkekê de çap kir, 
dibêje ku fermanrewatiya serhildanê 
emirnameyên xwe yên bona serokên 
desteyan bi kurdî dinivîsand. 

Ji wê demê pêve heta bihara 
sala i93o‘an gelek şer û pevçûn di 
navbera serhildêran û artêşa dewletê 
qewimîn û sehildan her diçû bi xurtî 
û lezgînî berbi herêmên cuda yên wek 
Wan, Muş, Qers û Erziromê berfireh 
dibû. Ji ber vê jî dewletê hêzeke gelek 
xurt ya ji serbaz û leşgerên taybet 
pêkahtî û balafirên şer li derdorên 
Ararat, Zîlan û gelek herêmên li 
Serhedê bi cîh kirin. Bi ser vê re 
Xoybûnê jî hewara xwe gihand hêz 
û rêxistinên kurdî û yên navnetewî. 
Xoybûnê ji bona sivikirina barê li ser 
milê serhildêrên Araratê ji alîkî de ji 
Barzaniyan daxwaza alîkariyê kiribû 
û ji aliyên de jî bi fermanrewati- 
ya endamên rêxistinê ên wek 
Haco Axa, Celadet Bedirxan 
û Ekrem û Qedrî Cemîl Paşa 
di nav çiyayên li navçeyên 
wek Mêrdîn û Dêrikê de 
amadekariya êrişên li ser 
artêşa Romê kir. 

Her weha diyar e ku wê bi 
navbeykariya Dr. Nurî Dêrsimî ji 
Seyîd Riza jî daxwaza alîkariyê kiribû. 
Ji ber vê jî Dr. Nurî Dêrsimî di 
berhema xwe ya “Di dîroka 
Kurdistanê de Dêrsîm“ de 
dinivîse: 

“Piştî ku çalakiyên 
qehremanên herêma 
Agirî di bihara 
sala i93o‘an de 
berfirehtir bû û 
tevahiya Kurdis- 
tanê kir bin ban- 
dora xwe min 
ji Seyîd Riza re 
xeber şiyand û 
pê da zanîn ku 
alîkarikirina vê 
tevgerê pêweist 
e. Li ser vê 
Seyîd Riza û 
eşîrên Keçelan 
di bihara 


1930‘an de serî hildan û bi xurtî 
êrişî hêzên Tirkan yên li Erzirom û 
Ezirganê kirin. Herêma vê serhildanê 
ya ku Seyîd Riza dabû destpêkirin roj 
bi roj berfirehtir dibû û ev yek ji bo 
Tirkan bûbû metirsiyek xedar.“ 

Ji ber vê jî Omer Halis Paşayê 
serbazê firqa sêyem ê ku di payîzda 
heman salê de ji herêma Agirî vedi- 
geriya bi hemû hêzên xwe û yên li 
Ezirganê êriş bir ser dêrsîmiyan lê 
belê ew bi ti awayî bi ser neketin, ji 
ber ku serhildêran nehîştin lingê wan 
bikeve navçeya Dêrsîmê. 

Serhildan û çalakiyên Seyîd Riza 
û hêzên Dersîmî piştî şkestina berx- 
wedana Araratê jî dom kir. Dema 
serbaz Zûhdii Guven di îlona 1932‘an 
de ji herêma Araratê vedigere û dîsa 
digihêje Erzirom û çiyayên Kopê, tirs 
û xof dikeve dilê wî ji ber ku ew li wir 
dibe guhdarê salixdayînên gelek ji 
wan çalakiyên dêrsimiyan yên ku ew 
piştre di bîranînên xwe de dûr û dirêj 
neqil dike. 

Her weha di nameya Seyîd Riza ya 
ku wî di sala 193/an de ji bo wazîrê 
îngilistanê nivîsandibû de jî 

agahdarî û hes- 
tiyariya wî ya 
bona ser- 



hildana Araratê û Kurdên wê herêmê 
destnîşan dike. Ew tê de dibêje: 

“Di van dawiyan de hikûmeta 
Tirkiyê hewl da ku bikeve Dêrsîmê. 
Wek çewa kurdên çiyayê Araratê, 
ên deyştên Zîlan û Bazîdê di sala 
i93o‘an de ji bona parastina xwe dest 
avêtin çekan, Dêrsimiyan jî ji bo ku 
koçber nebin, di rêyên dûr de can ne- 
din û xwe biparêzin çek û sîleh hildan 
destên xwe.“ 

Serhildana Agirî ku dora 5 salan 
ajot û wek Cegerxwîn jî wê demê di 
helbesteke xwe de bi rêza “Sê sala 
pê te kêfxweş bûm, Agirî, Zîlan, 
Tendûrek“ anîbû ziman hêviyek 
mezin dabû Kurdan. Lê belê ji ber 
ku dewleta tirk di dawiyê de alîkarî 
ji îran û Sovyetê girt û bi hemû hêza 
xwe ve êriş bir ser herêmê serhildan 
têkçû. Bi dehhezaran mirovên wan 
nevçeyan hatin qetilkirin, gund 
şewitandin û gelek mirovên mayîn 
jî berbi Anatoliyê û Trakyayê hatin 
koçberkirin. 

Ji wê demê pêve dewletê amadek- 
ariya êrişên li ser herêma Dêrsîmê kir 
û di salên 1937/38‘an de tev qirkirina 
piraniya dêrsîmiyan hemû gund û 
bajarên herêmê bi bomberanan hatin 
wêrankirin. 

Piştî van qewimadinan rojnameyên 
dewîetê bi karîkatûra goreke li serê 
çiyayê Agirî û sernivîsa “Kurdistan 
xeyalî li vir meftun e“ û bi kêfxweşiya 
ku wan “birîna Dêrsîmê“ ji kokê ve 
birîne, bawer dikir ku wan bi vî awayî 
pirsgirêk ji bo xwe safî kir. 

Lê belê wek dîrok bi gelek mînakan 
ve destnîşan dike, neheqî, zordarî, 
qirkirin û koçberkirin li erdê 
namînin. Li cihê gulên çilmisî yên 
nû şîn bûn, doza azadî û serxwe- 
bûnê li ser bingeha wan serhildan 
û têkoşînan piştre gihîşt hemû 
herêmên Kurdistanê, al û peykerên 

wan li her alî hatin bilindkirin. 

Rojanemyên roja 4.9.2014‘an 
radigihînin ku di nava herdu 
çiyayên Agirî de bi hezaran 
mirov bona bîranîna ser- 
hildana Araratê li dor 
goreke nûçikirî civîyane 
ku li ser wê dinivîse: 
“Dagirkeriya xeyalî 
li vir meftun e“. Di 
heman rojan de di me- 
dya civakî de wêneyên 
kurdan diyarin yên ku 
di navenda Dêrsîmê 
de li ber peykerê Seyîd 
Riza destê xwe dane 
ser çoka wî, ew çoka 
ku wî li ber zordaran 
daneynîbû erdê. 

Piştî mirina Denîz û hevalên wî diçe çalakiya 


Dondûxan di sala 19401 de li navçeya Yildizelîya Sêwasê hatiyê dinyê. 
Malbata wê 7 zaroka ye û ew weke zaroka herî biçûk a malbatê tê dinyê. 
Ergîn Elewî ye, kêliya standina zeviyên ermeniyên a ji hêla bavê xwe radigi- 
hîne, behsa komkujiya ermerniyan dike. “Rabirdû û dahatûya Tirkiyê tijê 
komkujî ye. Ji rabirdûya wê û vir ve kujerî heye. ”Ergîn hîn 5 saliyê bavê wê 
koça dawî dike. Û di 20 saliyê jî de, ji ber tayîna merê xwe diçe Zîleya To- 
katê. Ergîna dayika 7 zarokan darvekirina Denîz Gezmîş û hevalên wî wisa 


vedibêje: “Di 6’ê gulênê de min libas dadiliqandin, hevalek hat û got Denîz û 
hevalên wî xeniqandine. Kêliya min ev bihist ez metel mam. Pêşî ez xemgîn 
bûm. Piştre jî li dilê min de hêrs û kîn peyda bû. Min jî nedizanî ka ev çi ye? 
Ez ê beşdarî çalakiyên ji bo wî dihatin lidarxistin bibama. Zarokên min hêj 
gellekî biçûk bûn, min xwarina wan da wan û min derî li ser wan girt û ez 
çûm çalakiyê. Cara yekem bû ku ez çûbûm çalakiyê. Ez li vê difikirîm, eger 
gel rabe ser piyan dê ev mirin bi dawî bibin û dê şer jî raweste.” 


Döndu Ergin 


Bo rêwiyên ‘bê veger’ mertalek aştiyê 


D ondii Ergin a endema me- 

clîsa Dayikên Aştiyê digêl êşa 
zarokên xwe jiyana xwe bo 
berxwedanê û pêkhatina aştiyê bexş 
kiriye. Kurek û keçekê Donduxanê 
di nav PKK’ê de jiyana xwe ji dest 
dane. Dondûxan bi salan e li gora 
keça xwe digere. Çîroka Dondûxanê 
çîroka hevpar a hemû dayikên Kurd- 
istanê ye. Çîroka dayikên bi êş e. Ew 
dayikên di bin baranê de di xeriyê 
de li kuçeyan aştiyê berz dikin. Eş 
e, êşa Rojhilata Navîn a para hemû 
mirovên wê. Di jiyana 74 saliyê de 
hêsir ji çavên wê kêm nebûn. Piştî 
wan êşên giran, berê xwe neda neçarî 
û naumîdiyê berê xwe da mebestên 
zarokên xwe û jiyaneke bi wî rengî 
hilbijart. Weke hemû dayikên kurd. 


‘Êşên min min fêrî berxwe- 
danê kirin’ 

Dondûxana xema zarokên xwe dix- 
war ji neçarî koçî Stenbolê kir. Rewşa 
xwe ya wê demê wisa eşkere dike. “ 
Jiyana min bi kul û derdan buhûrî. Lê 
belê êşên min, min ferî berxwedanê 
kirin. Ez ferî kelogiriyê nebûm, min 
da dû rêya wan. Biraziyên min hatin 
kuştin. Xwişka min hat kuştin. Hêj 
êşa me teze bû, bi ser dejî tişt gellek 
serê me. Di hemû jiyana min de, fişar 
li ser min hebû û mala min jî hertim 
hatibû dorpêçkirin. “Döndiixan 
radigihîne ku kurê wê yê mezin û 
keça wê ya mezin xwe ji ber polîsan 
vedişartin û piştî bi demekê keça 
wê ji hêla polîsan ve hatiye qefaltin 
û bo Maraşê jî hatiye veguhestin. 
Döndiixan, eşkere dike ku ji ber 
îşkenceyên polîsan keça wê nebûyê 
xwedî zarok û vegere keça xwe ya 
ji bo malê jî wisa vedibêje: “ Keça 
min hat. Qet nikarîbû li ser piyan 
bimîne. 4 rojan bi aweyê jixweçûyî 
raket. Kêliya rabû ser piyan min dît 
ku gellek îşkence û azar bi keçika min 
kirine. Û qet halê wê tunebû. Demeke 
dirêj nepeyîvî. 


‘Ne kaxiz terî derdên min 
dikin nejî pênûs’ 

Dondûxan, diyar dike ku kêliya 
ew ji bo lawê xwe yê mezin î firar 
amadekariya zewace dike kurê wê 
yê biçûk diçe nav gerîllayan. Piştre jî 
radigihîne ku ew di rojnameyan de 



wêneyê bixwîn ê kurê xwe dibîne. min kiriye.” 

Behsa êşên xwe dike û wisa 

didomîne: “Ne kaxiz terî Li hember dijmen negrî 

derdên min dikin nejî Tevî Dondûxan tîne zîmên ku 

pênûs. Ji bo kurê 
min ê birîndar 
ez 21 rojan li 
Nexweşxaneya 
Çapayê mam. 

Parêzar Ercan 
Kanar gellekî 
arîkariya me kir. 

10 salan li ser 
xebitî û kurê min 

azad kir, ez çi bikîm negrî. Li hember dijmen negrî. 

jî ez nikarim heqê Ercan Ev mîrat ji Pîr Sultan ji me re 

Kanar bidim, gellekî piştgiriya maye.’ Rojeke kurê min û keça min li- 


Şoreşgeriya malbatê 


Ergîn, ji bo tayîna mêrê xwe dîsa tê Sêwasê, bo ku xwendina xwe 
bidomînin du zarokên xwe dşîne Tokatê cem xwişka xwe. Li Tokatê 
di êrşên li hember elewiyan de xwişka Dondiixan jî tê qetilkirin. 
Döndiixan wisa radigihîne: “Wê salê li Tokatê alozî derketin. Xaniyên 
Elewiyan nîşan kirin û êrîşî malên wan kirin. Bi çekan xanî gulebaran 
dikirin. 12 kes birîndar bûn, xwişka min jî, di wê kêliyê de li xaniyê 
xwe rûniştiye û gulleyek tê li serê wê jî dikeve û şehîd dibe. Piştre jî 
xwarziyê min ji tebeqeya çaran diavêjin erdê. Jê re gotinê s y a tê bibêjî 
min diya xwe kuştiya ya jî em ê te bikujin.’ Ji ber ku ev yek qebûl 
nekiriye ew ji pencereya emniyetê avêtin û kuştin. Di heman salê de 
biraziyê min jî hat birîndarkirin. Şoreşgerî di malbata me de heye.” 


temenê 

xwe yê mezin û 
êşên di paşila xwe 
de, dayîka Döndti di 
çalakiyên bo aştiyê 
de li pêş cîh 
digire 


kêliya du kurên wê di 
girtîgehê de bûn, kur û 
keça wê ya biçûk jî bi- 
hevre tevlî PKK’ê bûne. 
Döndiixan di berde- 
wamiya axaftina xwe de 
wisa dibêje: “Kurê min 
ji min re digot ‘dayê ez ê 
biçim çiyê, sozê bide min 
eger ez şehîd bibim divê tu 


basên xwe yê herî xweşik li ber kirin 
û gotin em diçin dawetê. Û venegeri- 
yan. Piştî bi deh rojan li girtîgehê min 
bihîst ku tevlî PKK’ê bûne. Keça min 
piştî çûyînê bi salekê li Dêrsîmê şehîd 
bû. Kurê min jî piştî girtina Öcalan 
şehîd bû. Bo teşhîskirina cendek 
agahî ji me re hat. Min û mêrê xwe 
me ew nas kir. Ji ber ku min soz daye 
kurê xwe ez nagiriyam. Dozger ji min 
re got ‘ ew ne kurê te ye, eger ew kurê 
te bûyê tu dê bilerziya û jixwe biçûya.’ 
Min jî jê re got eger dayika mêrxas- 
ekî, weke mêrxasekî bisekîne dê ev 
şer bi dawî bibe. Dozger li sekna min 
metelmayî mabû. 

‘Çawa pediviya mirovan bi avê 
hebe ya me jî bi aştiyê heye 

Dondûxan amajeyê pê dike ku 
piştî çûyîna zarokên xwe beşdariya 
hemû çalakiyan kiriye. Û kurekî wê 
jê hêla polîsan ve hatiye qetilkirin. 
Dondûxan axaftina wîsa domîne: 
“Kurê min î din jî, ji teref leşkeran 
ve hat kuştin. Lê belê min tu carî 
negotiye bila leşker jî bimrin û polîs jî 
bimrîn. Dayîktî êşeke giran e. min ew 
êş sê caran kişandiye. Mirina zarokên 
ez baş zanim bê ka çi ye” Em dayik 
êdî vê rewşê napejîrînîn. Em aştiyê 
dixwazin. Çawa pediviya mirovan bi 
avê hebe ya me jî bi aştiyê heye. 

‘Bariş olmazsa Kiirdlerle yaşanm’ 

Dondûxan tirkêke Bektaşî ye. Bi 
salane digel kurdan, berxwedanê 
dike û du kurên wê jî di wê rêyê de 
jiyana xwe ji dest dane. Döndiixan 
rewşa xwe wisa rawe dike. “Tenê 
kurd nehatin çewisandin. Elewiyan 
jî gellekî êş kişand. Ev êş di dilê me 
de ne. Zarokên min dîtîn ku tu çare 
tuneye tevlî PKK’ê bûn. Min çi dît û 
çi nedît. Şer weke zivistanê ye û aştî jî 
weke havînê ye. zivistan hat û hemû 
tiştên me yên heyî ji nav bir. Eger tu 
bipîrsî bêjî tu bi hêviyî, ez ê bêjim ji 
vê dewletê tu hêviyên min tunene.” 
Dondûxan eşkere dike ku ew car 
caran kurê xwe yê di nav PKK’ê de di 
televîzyonê de dibîne û pê şanaz dibe. 
Ergîn pirsa “Eger çareserî pêk nehat 
û em ji hev biqetin tu dê berê xwe 
bide kija alî” jî wisa dibersivîne: “Ez 
ê bi kurdan re bijîm, hemû dostên 
min hezkiriyên min kurd in. Ez xwe 
gellekî nêzîkî kurdan hîs dikim. 

Sînemager Celal Saedpanah; 


Sînemaya me gihîşt asta 


Aziz Tekin 


V>' 

d< 

0 w 


H er ku diçe li çar perçeyên 

Kurdistanê karên sînemayê 
pêş dikeve û di qadên 
navnetewî de derhênerên kurd 
xelatên giranbuha distînin. Ligel van 
pêşketinan di navbera sînamegerên 
kurd de astengiya hevnasîn û 
pêwendiyê heye. Ji ber ku sazîkî 
hemû sînemageran bigîhîne hev nîn 
e ev astengî berdewam e. Derhênerê 
Rojhelatê Kurdistanê Celal Saedpa- 
nah yek ji wan derhênera ye ku 
fîlmên serkeftî kişandiye lê zêde nayê 
zanîn. Saedpanah herî dawî bi fîlma 
xwe ya Reş û Spî beşdarî Festîvala 
Fîlmên Stenbolê bû û em jî bi wî re li 
ser sînemayê axivîn. 

Jiyaneke di nav sînemayê de 

Saedpanah, bi dehan derhênerê 
navdar yê Îranî re kar dike û di 
piraniya fîlmên wan de karê alîkariya 
derhêneriyê de cîh digre. Serkeftina 
erhêneriya wî jî ji van xebatên 
wî yê cûr bi cûr tê. Ew jî bi xwe 
destnîşan dike ku van projeyên ewî 
tê de cîg girtiye ji bo wî bûye dibi- 
stanek sînemayê. Saedpanah dibê 
ku derfet bibînim ez ê fîlmek dirêj 
jî bikşînim lê her wisa kurtefîlmên 
xwe jî berdewam bikim. Saedpanah 
derbarê fîlmên xwe yê heta niha 
kişandiye de waha dibêje: “ ‘Serîlê- 
dan’ (mulaqat) fîlma min kurt a 
yekemîn e. ‘Televîzyon di xeyal de’ 
fîlma duyemîn e û ew jî kurt e. Ev 
fîlm ji hin serpêhatiyê zarokek ku 
dixwaze televîzyon temaşe bike pêk 
tê. Belem li gund televîzyon nîn e û ji 
bo vê xwasteka xwe bi cîh bîne hewl 
dide. Ya sêyemîn ‘Dengê Sazê’ ye. 

Ev fîlm jî li ser binesaziya muzîkê li 
Rojhilatê Kurdistanê, madeyên hişbir 
û têkiliya wî bi muzîkê re ye. Piştî wî 
min fîlmek li ser kîmyabarana He- 
lepçe çêkir. Ev fîlm di sala 2008’an 
de hat kişandin û navê wî jî ‘Kesî hez 
nakin’ bû. Ef fîlm li ser keraseta piştî 
kîmyabarana li Helepçe û guherîna 
jiyanê, xem û kulên şêniyên wir 
dide ser perdê. Dû re bi navê ‘Dengê 
Baran’ê di 2011’an de kurtefîlmek 
din kişand. Ev fîlm teybettir bû li 
gor fîlmên min yên din û gelek bi 
nav û deng bû. Dikarim bibêjim ku 
zêdetir înternesionaltir bû û di gelek 
festîvalan de xelat vergirt. Fîlma dawî 
ya min di 2014’an de kişand bi navê 
‘Reş û Spî’ Ev berhema Wezareta 
Rewşenbîrî ya Herêma Kurdistanê 
şaxa Duhokê bû.” Fîlma Reş û Spî li 
Duhokê beşdarî festîvalê bû û xelata 
baştirîn fîlma Enstîtuya Goethe 
stend. Li festîvala Esfehanê Xeleta 



Celal Saedpanah 

Kî ye; 



Celal Saedpanah Li Rojhilatê 
Kurdistanê li bajarê Sîne(Senedaj) 
di sala 1966’an de tê dinê. Di salên 
1990’î de dest bi xebatên sinemayê 
dike. Di serî de şanogerî dike û ev 


karê şanogeriyê du sal berdewam 
dike û di heman demê de ji beşa 
şanogeriyê destûrname verdigre. 
Di serî de bo kurtefîlmek Behman 
Qubadî lîstikvaniyê dike û diçe 
mala sînemayê li Sîne. Ev der bo 
fêrkirina derhêneriyê, fotograf û 
lîstikvaniyê hatî vekirin û ew jî 
karê xwe li wir didomîne.Di sala 
1993’an de di beşa Sînamegerên 
Ciwan de destûrnameya sînemayê 
verdigre. Piştî wî li Mala Sîne- 
maya îranê kar dike. Di piraniya 
fîlmên derhênerê îranê de wek 
asîstanê derhêner kar dike. Di 
fîlmên Behman Qubadî yê Nîvê 
Heyvê û Kusî jî Dikarin Bifirin de 
wek alîkarê derhêner kar dike. 



Mindalan ya Baştirîn Derhêneriyê 
vergirt. Li Ermenîstanê xelata fîlma 
baştirîn bi wate girt. Li festîvala 
Dramayê Yenanîstanê baştirîn fîlm 
hat hilbijartin. Li Festîvala Navnetwî 
ya Bangkokê ket dereceyê û niha jî 
beşdarê çend festîvalên din bibe. 


Li îranê sînemageriya kurdan 
cîhek girîng digre 

Wek ku tê zanîn di van çend salên 
dawî de sînemaya îranê 
li hemû cîhanê navd 
artir bûye û gelek 
jê tê behskirin, 

Saedpanah vê 


bi kevnbûna 
dîroka sîne- 
maya îranê 
ve girê dide 
û dibê ku bi 
teybetî din av 
sînemaya îranê 
de derhênerên 
kurd balê dikşînin. 
Saedpanah: “ 


Helbet 

kesek wek Yilmaz 
Gtiney li Bakur derketi- 
ye û divê asta ewî bilind 
kiriye bê parastin. Di 
fîlm kişandina min de 
jî bandora Yilmaz 
Gtiney hebû. 


W3ULfsuv 20U 




duyem 

Behmen Qubadî, Şahram Elîdî, Cemîl 
Rustemî, Salim Salawatî û bi dehan 
kesên din li dinyayê xelatan vergirtin. 
Meriv dikare bibêje ku derhênerê 
îranê jî li gor xwe xwemalbûn, wek 
Angelopoulos, Emir Kusturica tey- 
betiyê wan yê kesane hebû.” Saedpa- 
nah, dibê ku her çiqas li îranê kurd 
di warê sînemayê de bi bandor bin jî 
pêşî li wan tê girtin. Saedpanah: “Her 
dem pêşiya sînemaya kurd li îranê tê 
girtin. Mesela fîlma min li bajarê Es- 
fahanê xelat vergirt lê destûr nedan 
ku li cîhên din bê nîşandayîn. Heman 
tişt têne serê derhênerên din jî.” 

Wek ku tê zanîn ji şert û mercên 
diyar piraniya sînemagerên kurd û 
temaşevan hev nas nakin û ji hev bê 
hay in. Her çiqas li her perçê Kurd- 
istanê derhênerên serkeftî hebin jî 
derfet nabînin ku ji hêla perçeyên din 
bên nasîn. Li ser pirsa me ya sîne- 
maya Bakur çawa dibîne Saedpanah, 
dibê ku li bakur fîlmên serkeftî tên 
çêkirin. Saedpanah: “Min li festîvalên 
Başûr derfet dît ku sînemaya Bakur 
nas bikim. Ez dikarim bibêjim ku 
serkeftîne. Helbet kesek wek Yilmaz 
Giiney li Bakur derketiye û divê asta 
ewî bilind kiriye bê parastin. Di fîlm 
kişandina min de jî bandora Yilmaz 
Giiney hebû. Li bajarê Sînê min fîlmê 
wî temaşe kiribû. Bi rastî ji bo kurda 
cîhê şanaziyê ye, ji ber ku di salên 
berê de kurdek fîlmê wiha bi qalîte 
saz kiriye.” 

Destpêkirina kurdan di sîne- 
mayê de bi awayek serkeftî bû 

Li ser sînemaya li Başûr tê çêkirin jî 
Saedpanah dibê ku, di demek kin de 
behremên deng bidin were kişandin 
û vêya jî bi şanoyê ve girê dide: “Li 
Başûr jî dîroka sînemayê kevn e ji ber 
ku li Başûr dîroka şanoyê jî kevne. 
Herdû beş bandor li hev dikin û he- 
bûna şanoyê dibe sedem ku sînema jî 
di warê çavkanî, teknîk û lîstikvaniyê 
de ji xwe re bingehek bibîne. Lê bi 
taybetî piştî deh salan ku rêveberî bi 
tevayî ket destê kurdan pêşketineke 
berbiçav çêbû. Teybetîkî derhênerê 
Başûr heye ku zor di tesîrê karasatê 
li ser kurdan hatine kirin de mane. 
Piraniya wan li derve dijîn û di bin 
bandora sînemaya welatê ku lê dijîn 
de mane.” Saedpanah destnîşan dike 
ku, sînemay kurdî di dema xwe ya 
destpêkirinê de ye û destpêka wî jî ne 
yê wek gelên din, bi awayek serkeftî 
dest pê kiriye. Sedema wî jî bi 
nebûna karê sînemayê yê bi salan ve 
girê dide. Saedpanah binê wî xêz dike 
ku têgeha sînemaya kurdî di hêşê 
mirovan de rûniştiye tenê karê maye 
tîjekirina hundirê wî ye. 

Di stranan de kurahiya çanda kurdî heye 


Koma Wetan di salên i97o’an de di bin bandora Jîmî 
Hendrix û Deep Purple de mabû, dê ev bandor bi komê 
serdemeke nû di mûzîka kurdî de vebikira. Kerem 
Gerdenzerî bo mûzîka navnetewî û bandora mûzîkê li 
wan de wiha dibêje: “Me her çiqas stranên biyanî guhdar 
dikrin jî dîsa jî xwesteka me ew bû ku aliyeke me ya 
resen hebe û ji bo vê yekê jî me ji gelek helbestvanên 


Kerem Gerdenzerî û Koma Wetan 



kurd sûdê wergirt û heşbestên wan striya. Ji vana heşbestên 
Mikaîlî Reşît, Karlînî Çaçan, Aliyê îsko, Ordixanê Celîl û 
Latîfî Husret û çend hebên din. Ew helbest bûn jêderka 
edebî ya rocka kurdî ya modern.” Ku meriv bi rastî jî li 
çêj û tema stranên komê dinihêre qelîteyek bê hempa der- 
dikeve hemberî meriv. Kurahiya gencîneya (Xizîne) çanda 
kurdî bi rehetî dide xuyakirin. 


‘Bayê Payîzê’ li 'Wetan'ê me li ba dibe 



Azad Xanzade 


T ê gotin ku, ‘Mûzîk dema bê 
hîskirin rasteqîn e.’ Ku em, 
dema me ya bi bayê bezê der- 
bas dibe bigrin ber çavê xwe rastiya 
vê peyvê bi zelalî derdikeve pêşberî 
me. Piraniya hunera di roja îroyîn de 
tê çêkirin xwe nagihîne dilê mirov, 
derfetê nabîne xwe bigihîne hiş û 
kurahiya hestên meriv anjî jixwe di 
wê qelîteyê de nîne ku xwe bighîne 
armanca xwe. Hunera ku îro êvarê 
tê çêkirin, serê sibê dema ku meriv 
rabû, ji bîra mirov diçe. Lê hin huner, 
hunermend an jî kom hene ku nakev- 
in nava wan ‘Piraniyan’. Yek ji wan jî 
Koma Wetan e ku her çiqas nêzikî 45 
sal berê hatibe avakirin û berhemê 
xwe dabin jî hêjî qet ji nav dilê guh- 
darvanan derneketî ye. Dema ku di 
strana ‘Sînê’ de dibêje; ‘Birîndarim 
ez mîna teyrê nav ezmanên Kurd- 
istanê’ kesên wê guhdar dikin, li 
nava asîmanên Kurdistanê de bask 
vedidin. Bi strana ‘Elegezê’ em gund 
û derûdorê kurdên Sovyetê bi rehetî 
nas dikin, ‘Elegez’ dibe gundek me 
ku me di nav kolanên wî yê bi toz de 
piyase kiriye. Dibe ku hunermend 
di strana ‘Esmera Farê’ de behsa 
xoşewîsta xwe kiribe lê êdî ew bûye 
xoşewîsta me jî. ‘Gerdena wê zer e, 
çavê wê belek e û em heyranê wê ne.’ 
‘Birîndar in em ji bona esmera nola 
stêrka sibê.’ Helbet strana ‘Cahiltî’ ku 
piştî salan jî ji hêla bi dehan stranbê- 
jan ve tê şîrovekirin cihek cuda digre. 
Ji xweziya dilê me diherike ku û em 
jî dibêjin; ‘Xwezî ez dîsa zar bûma, 
ber dilê dayîka xwe bûma, berbangê 
dîsa hîşar bûma, di mêrg çîmenan de 
ba bûma’ ku dilê me bi vegera wan 
demê xweş rehet bû em êdî dikarin 
wek Koma Wetan bibêjin ‘Paşê dîsa 
kal bûma.’ 

Kom di nava mûzîka dinyayê 
de jî pêşeng bû 

Kom piranî bi Kerem Gerdenzerî tê 
zanîn, ji ber ku endamên din ê komê 
piştî komê dev ji muzîkê berdan. 
Derbarê wan de jî agahiyek ku dilê 
meriv rehet bike nîn e. Kerem Tahar 
Gerdenzerî ku solîstiya komê dikir di 


6 f ê Adara 1952’an de tê dinê. Bavê wî 
Taharê Hacî Gerdenzerî, dayîka wî 
Redîfa Nacîvbeg Reşî ku ji Serhedê 
bûn koçî Sovyetê kiribûn. Gerdenzerî 
di biçûktiya xwe dest bi lêxistina 
amûrên muzîkê dike. 

Koma Wetan di sala 1974’an de ji 
aliyê çend xortan ve tê avakirin. Wan 
di serî de bi ruhekî amatorî dest bi 
xebatan kir. Dû re di salan 1976’an 
de navê komê wek ‘Koma Wetan’ 
diyar kirin. Rafaêlê Şamilê Dasinî li 
defê dixe, Lêvon Grîgorî Şaxbazyan 
li keybordê, Omarê Sebriyê Recevî 
jî solo-gîtar û vokalî û Kerem 
Gerdenzerî jî bass-gîtar û vokaliya 
komê dikir. Piştî ku koma ava dibe 
di mîhrîcan û şahiyan de derdikeve 
ser dikê. Komê di sala 1979’an de 
albûma xwe ya yekem û tekane bi 


navê‘Bayê Paîzê’ li bajarê Tiblîsê ji 
fîrmaya Mêlodiya derxist. Pereyê ku 
ji firotina albûmê dikeve destê wan 
ji bo koçberên Helepçê didin saziyek 
alîkariya koçberan. Ku meriv dema 
derketina komê difikire bi rehetî fikra 
pêşengtiya komê derdikeve hemberî 
meriv. Di wan salan de hêj gelek zû 
bû ku bi mûzîka rockê kom bi qalîta 
xwe bibe pêşengek mûzîka kurdî û ya 
dinyayê. Kom di sala 1991’an de ji ber 
hin sedeman belav bû. Solîstê komê 
Kerem Gerdenzerî piştî komê rêwî- 
tiya xwe ya mûzîkê berdewam dike û 
albûmên Azadî (1998), Hewar (2001) 
û herî dawî jî Rojbaş Amed/ Veger di 
sala 2013’an de pêşkeşî mûzîkhezan 
kir. Di albûma dawî de him stranên 
albûma ‘Bayê Bayîzê’ hem jî stranên 
nû cîh digrin. 


Helbet çend sedemên ku komên 
wek Wetan li Rûsyayê derkeve hene; 
ji vana ya herî bi bandor ew e ku li 
Rûsyayê mafên hemû gelên din tên 
nasîn ku bi çand û hunera xwe tiştan 
biafirînin û wî pêş de bixin. Ev jî bû 
sedem ku Koma Wetan li ‘Derveyî 
wetan’ derkeve. Sedemek din jî ew e 
ku di salên 70’î de bayê mûzîka rock 
xurt li ba dibû. Li Rûsyayê derfetên 
komê hebûn ku xwe bigihînin mûzîka 
bi ziman û çandên din tên kirin. Ji 
ber van sedeman ne suprîze ku Koma 
Wetan li ‘Derve’ derkeve. Albûma 
‘Bayê Payîzê’ di sala 1986’an de digi- 
hîje ber destê berpirsiyarên Radyoya 
Rewanê û di pêlên radyoyê de li 
Kurdistanê belav dibe. Gerdenzerî 
dibê ku bi saya radyoyê derfet dîtiye 
ku stranên xwe bigihînin kurdên ji 
wan dûr. 

Komên nû valahiyê tije dikin 

Gerdenzerî diyar dike ku di salên 
Koma Wetan de mûzîka rock di nav 
kurdan de cîhê xwe gelek baş û bi hêz 
girtibû lê piştî wî demek dirêj tiştek 
lê nehat zêdekirin. Gerdenzerî, vêya 
hinek bi rewşa rastîn ya gelê kurd 
ve jî girê dide û dibêje; ‘Perçebûna 
wetanê kurdan bû sedem ku bandora 
koma me li ser gel û mûzîkvanên din 
ên kurd hindiktir bibe.’ Gerdenzerî 
her wiha got: “Ku di berdewamiya 
Koma Wetan komên din jî derketiban 
hunermendên me yên ku di warê 
rockê, blues, rap, hip hopê de hebûna 
rewş waha nedibû. Em lê dinêrin ji 
bilî çend koman kesek tune ye. Niha 
mirov dikare bes çend kom û huner- 
mendên wekî Koma Rewşen, Koma 
Çarnewa, Koma Siya Şevê, Koma 
Ferec, Rojan Berken, Artîn, Mirady, 
Jan Axîn, Ercan Bîngol, Koma Teq û 
Req û çendin din bihejmêre, lê divê 
di nava van 40 salan de bi sedan kom 
û hunermend tarz û şêweyên cuda 
bixebitiyana da ku muzîka kurdî 
dewlemendtir bibûya." 

Wek peyva dawî her çiqas ‘Bayê 
Payîzê’ li ‘Wetanek’ sar derketibe 
û ber bi Kurdistanê ve ba bûbe jî 
germahiyek dilhejîn dide guhdar- 
vanên xwe, hêjî di payîzên sar de tîn 
dide dilê cîhaniyan. 














